text:
ORANJESTAD, Aruba – 15 di januari 2015: Desde final di aña pasa, Gobierno a anuncia cu a tuma un decision riba e destaho publico cu a tene pa seguro pa studiantenan na Hulanda. Un compania Hulandes a gana e destaho y desde 1 di januari 2015 ta encarga cu seguro pa nos hobennan studiando. E proceso a bay transparente y publico. Aunke cu a splica tur cos den Parlamento y den prensa, toch e fraccion di MEP a opta pa cuminsa un campaña di difamacion contra Minister di Enseñansa, Michelle Hooyboer-Winklaar.
E motibo principal pa organisa un destaho publico relaciona cu seguro pa studiantenan ta pa por a sondea un miho pakete cu miho tarifa y beneficio pa aseguradonan.
E mandatario a opta awe pa laga su abogado atende cu e corant y radio cu a tild’e di corupcion, mientras cu el a aclaria preguntanan di Parlamentario mr. Evelyn Wever haci via di media riba e compania di seguro Insure – to Study BV, cu ta resorta bao di e holding company Holding Jonker Schotte Adviesgroep BV estableci na Hulanda desde 1951. Bao di e Holding tin como compania Jonker Assurantien estableci desde 1985 y ta uza e handelsnaam Insure to Study BV desde varios ana caba.
Jonker Scheffer ta volmacht y a dicidi pa saca Insure to StudyBV y haci esaki un entidad na November 2014 pa e por carga e portofolio di tur studiantenan internacional, specialmente teniendo na cuenta e aumento grandi y substancial di studiantenan di Japon y Korea. Y Insure to Study BV ta representa Europese Verzekeringen cu ta un compania nacional di Gobierno Hulandes mes.
“Mi a tuma nota di e declaracionnan haci dor di Evelyn Wever Croes den un solo corant y tambe via un solo media, na unda e ta haci algun preguntanan descabeya y ta sigui fomenta odio den su sed di venganza. En bes di haci pregunta di caliber cu contenido y cu ta basa su mes riba berdad, e Parlamentario ta tuma honor na su mes di sconde tras di mentiranan fomenta dor di su propio medio”, Minister Michelle Hooyboer–Winklaar a duna di conoce.
“Evelyn Wever–Croes a trece argumentonan sin base y sigur sin tin e studiante na prome luga pero SI ta defende segun loke por comprende, un grupo cu a tuma un posicion “previlegia” pa 20 aña largo cu nunca a bay un destaho publico pa yega di ta e broker di seguro pa nos studiantenan”. Un biaha mas demostrando e vinculo y circulo di su persona y amigonan di partido MEP.
Ta pa e motibo aki despues di 20 aña a dicidi di caba cu e monopolio y habri e oportunidad via un destaho publico pa tur compania di seguro por participa. Y ta aki e dolor! A dicidi pa scoge pa mehoransa den e pakete di seguro y sigur yega na un polisa ahusta na beneficionan di e studiante y no beneficio propio na un bon tarifa.
“Ta bon pa pone di un manera concreto cu ningun hende di mi famia ta pertenece na e compania aki y ta haya ningun beneficio di e compania aki. Mi mayornan a lantami cu masha humildad y no tin espacio pa in-transparencia, mentira y nunca lo mi resorta na fabricacionnan cu finnan politico.”
Mas leu e mandatario a sigui splica cu Aruba Huis a atende cu tur studiante, a informa nan di e cambio y a haya masha bon reaccion di e pakete atractivo cu nan ta dispone di dje awor, cu un sin fin di adelanto y pagando hopi menos. Na fin di dia ta e ta spaar 1 miyon florin pa aña dor di cambia di broker.
“Pa mi no ta un sorpresa e atake vil y baho di Parlamentario Evelyn Wever–Croes, mi no ta spera nada otro for di su maneho y su sistema di hiba politica cu no ta cuadra cu mi pensamentonan. Kizas e no por imagina e funcion cu mi ta den ya cu nunca el a fungi den e cargo aki. Lo mi tuma pasonan legal contra e media di su escogencia y lo hiba tur cu tilda mi di corupcion na Corte!”, segun Minister Michelle Hooyboer.
Na final el a bisa di ta lamenta cu e lider di MEP Evelyn Wever-Croes ta haci uzo di e plataforma aki y no a siña ainda cu e berdad ta persigui tur mentira. “Y ami ta sigui e paso di Good Governance y nada otro”, segun Minister Hooyboer. “Corupcion ta valido pa otro hendenan cu kisas ta den e kring di Evelyn Wever Croes mes y mi ta reta su persona pa ban Corte y trece su pruebanan. Ya cu na momento cu bo kier tilda bo mester bin cu hechonan”.


c: text/html

text:
ORANJESTAD – Polis a arestá periodista Sharina Henriquez di Ret Karibense djadumingu anochi banda di mitar di dies na Aruba, pasobra e tabata trahando riba kaya durante e toke de keda. Tambe e periodista a haña un but di mil florin (516 euro).
“Apsurdo i crazy”, Wensly Francisco, miembro di direktiva di Nederlandse Vereniging van Journalisten (NVJ, Asosiashon Hulandes di Periodista) ta reakshoná. “Mésora ora ku mi a tende mi a tuma kontakto ku parlamentario na Hulanda.”Entretantu SP i GroenLinks a hasi pregunta den Kamer por eskrito
Henriquez ta apelá na e areglo den e desishon ministerial di Aruba pa ‘trabounan kontínuo’. Trahadó di e tipo di servisionan aki segun e dekreto ministerial si nan mustra un karta di nan dunadó di trabou sí nan por ta riba kaya durante toke de keda. “Pasobra notisia ta sigui 24 ora, bo por bisa ku periodista tambe ta kai bou di esaki”, Henriquez ta bisa.
Pero no opstante un karta di e dunadó di trabou i un deklarashon di Asosiashon Hulandes di Periodista (NVJ), tòg a sera Henriquez i el a haña un but di mil florin (516 euro).
“Ta bergonsoso i inkomprendibel ku outoridatnan na Aruba no ta mira kobertura di notisia komo un trabou vital i ku nan ta arestá nos periodista miéntras e tabata trahando su trabou di informá pueblo tokante e konsekuenshanan di e krísis di corona den e parti aki di nos Reino”, ta e reakshon di Frans Jennekens, redaktor hefe di Ret Karibense.
Karta urgente pa promé minister di Aruba
E Asosiashon Hulandes di Periodista (NVJ) djasabra kaba a manda un karta urgente pa promé minister Evelyn Wever-Croes di Aruba ku e petishon enfátiko ‘pa laga e posishon di eksepshon di media aun, i riba e término di mas kòrtiku, drenta na vigor den e dekreto’. Ainda e promé minister no a reakshoná riba e karta.
“Ta tristu ku nos mester aktua asina pasobra bon mirá esaki lo mester ta reglá normalmente for di polítika mes”, Francisco ta bisa. “Nos deseo ta pa konsiderá periodismo na e islanan meskos ku na Hulanda komo un di e profeshonnan vital. I no ku periodismo ta keda solamente den man di outoridatnan, manera aktualmente ta sosodiendo na Aruba. Nos no ta biba den un estado di polis.”
Prekupashon pa libertat di prensa na Kòrsou tambe
No ta na Aruba so segun Francisco kos ta bayendo malu si ta trata di libertat di prensa, for di Kòrsou tambe e miembro di direktiva a haña notisia preokupante di periodista.
“Gobièrnu ta usa periodista espesialmente komo medio i bosero i ta opstruí nan si nan ke hasi pregunta krítiko òf papia ku spesialista”
P’esei Francisco na nòmber di NVJ a manda un karta tambe pa gobièrnu di Kòrsou kaminda ta insistí riba mantenshon di libertat di prensa.

robotstxt: allowed

filter: keep


text:
Orashon djamars 16 di mei 2017
Orashon djamars 16 di mei 2017
Mi ta papia e kosnan akí ku boso miéntras Mi ta huntu ku boso. Pero esun ku lo yuda boso, esta Spiritu Santu ku Tata lo manda den mi nòmber, lo siña boso tur kos i rekordá boso tur loke Ami a bisa boso. Pas Mi ta laga pa boso; mi pas Mi ta duna boso, ma no manera mundu ta deseá otro pas ora nan ta kumindá otro. No laga boso kurason bira intrankil, ni no kobardiá. Boso a tende Mi bisa ku Mi ta bai, ma ku Mi ta bini bèk serka boso. Si boso ta stima Mi, boso lo ta kontentu ku Mi ta bai serka mi Tata, pasobra E ta mas importante ku Mi. Mi ta bisa boso esaki promé ku e sosodé, ya boso ta kere ora e sosodé. Mi no por sigui papia muchu mas ku boso, pasobra gobernadó di e mundu akí ta na kaminda. E no tin poder riba Mi, ma mundu mester sa ku Mi ta stima Tata i ku Tata ta stima Mi i ku Mi ta hasi loke Tata manda Mi hasi. Bon, lanta ariba, ban fo’i djaki!
Huan 14:25-31


text:
Donacion di buki di bibliotecanan na Hulanda
Koninklijke Bibliotheek Hulanda ta reuni regularmente cu e bibliotecanan di Caribe Hulandes pa traha hunto riba diferente punto. Entre otro nos ta trahando hunto cu KB pa loke ta trata e online bibliotheek, e posibiblidad pa haci cursonan online, proyecto cu hoben y donacion di buki y mueble.
Den e proyecto di donacion di buki cu ta bin di diferente biblioteca na Hulanda a busca cooperacion di Biblionef Hulanda cu a tuma na su encargo e surtido y transporte di e bukinan pa Aruba. Na Aruba Sra. Carla van Eerden, representante di Biblionef Aruba a entrega un carga di 51 caha cu buki pa biblioteca cu un total di mas cu mil buki. Esakinan a wordo ricibi cu man habri dor di sra. Michelle Roos, hefe di Dept. Catalogo. Biblioteca a haya buki pa mucha di tur edad y tambe buki pa adulto, bukinan cu storia y bukinan informativo cu ta duna informacion riba diferente topico. Sigur sigur un bunita coleccion cu biblioteca por fia su miembronan. Biblioteca ta contento cu e donacion di e bibliotecanan na Hulanda y tambe kier gradici Biblionef pa e cooperacion.
Biblionef ta un instancia cu ta traha rond mundo pa stimula lesamento y laga tur mucha conoce e goso di lesamento. Biblionef ta focus riba mucha cu no tin aceso facil na buki. Biblionef semper a traha hunto cu Biblioteca Nacional Aruba. Pa medio di e Mediateca escolar scolnan por haya coleccionnan di buki pa fia. Biblionef Aruba ta parti bukinan na scolnan na Aruba ya for di aña 2000 caba.
Desde 2020 Biblionef ta colabora cu Koninklijke bibliotheek na Hulanda pa manda mas buki pa Aruba y e otro islanan di Caribe Hulandes pa percura cu lesamento por sigui normal na scol y na cas. Kico ta nobo den nos coleccion? Staff picks:
Un bon buki
Buki di arte
Coleccion nobo
Mas buki
Tema di festival di Buki pa mucha 2021
Un coleccion grandi di Ebooks
10 idea pa stimula lesamento durante vakantie!
Por busca mas buki den nos catalogo online


text:
Palm Beach – Diahuebs mainta trempan un accidente cu persona herida a sosode na luznan di trafico di Palm Beach.
Na yegada polis ta topa cu un dama, cu tawata tin hopi dolor den pecho y a pidi ambulance un poco pura.
E autonan envolvi ta un Hyundai i10 y un Toyota Yaris.
Falta di preferencia ta motibo cu e accidente aki a pasa. Pues e Hyundai tawata bayendo direccion pabou y no a tene cuenta cu e Yaris yegando di nort. Esaki na su turno ta dal e Hyundai.
Ambulance su personal a trata cu e dama herida.


text:
WILLEMSTAD – Por lo pronto konsumidónan di Kòrsou lo mester konformá nan mes sin tomati riba nan menú. Esaki despues ku un biaha mas e barkunan di fruta venezolano a keda sin trese e produkto aki pa motibu di un prohibishon. Aparte di tomati tin mas fruta i berdura ku tambe ta skars aktualmente na Kòrsou.
Ta mitar di dies di djaweps mainta i por mira trùknan di diferente supermerkado riba Kleine Werf na Scharloo en espera di nan pedido di fruta i berdura. Kada dos dia tin mas o menos shete barku venezolano ku ta bin abastesé e merkado di Kòrsou ku fruta I berdura segun pedido. Despues di mas o ménos un ora porfin e barkunan a kuminsá deskargá i e supermerkadonan por a haña nan merkansia den presensia di funshonarionan di Duana. Mangusa Supermarket komo e supermerkado di mas grandi tabatin un total di sinku trùk pa karga.
José Manuel Dias den kòmbersashon ku Antonio Pita i Willy Camacho tokante skarsedat di fruta i berdura
Kòrsou ketu bai sin tomati
“E biaha aki atrobe e barkunan venezolano a keda sin trese tomati. Ya tin dos siman ku Venezuela a prohibí eksportashon di tomati pa Kòrsou” Asina Antonio Pita enkargá ku transporte di fruta I berdura pa Mangusa a remarká. E prohibishon tin di haber ku kasonan di kontrabanda ku a keda detektá i ku ta okashoná skarsedat di produktonan na Venezuela. “Problema ku kosecha di tomati okashoná pa temporada di awaseru tambe ta un di e motibunan”. Esaki di akuerdo ku bendedó di fruta, Willy Camacho, kende tin 30 aña ta traha komo bendedó ambulante na e barkunan di fruta venezolano.
Importashon for di otro país
Un opshon ta pa importá fruta i berdura for di otro país manera Colombia, Republika Dominikano òf Merka . Hasiendo esaki nos ta bira menos dependiente di e situashon na Venezuela pero di otro banda nos mester bai paga mas pa fruta i berdura pa motibu di e kosto di transporte. Den pasado gobièrnu i komersiantenan lokal a yega di eksplorá e posibilidat aki pero sin ku esaki a resultá den un solushon struktural.
Prohibishon di importashon
Aparte di tomati tin mas fruta i berdura ku tambe ta skars aktualmente na Kòrsou. Ta trata aki di yuka, promentón, promènte pika, kòmkòmber salada i batata dushi. Pero segun Antonio Pita e skarsedat di e produktonan aki no tin nada di haber ku Venezuela. “Ta e departamento di asuntonan ekonómiko di Kòrsou a introdusí un prohibishon pa importá e produktonan aki. E intenshon tras di esaki ta pa protehé produkshon lokal pero realidat ta mustra ku no tin sufisiente produkshon lokal pa abastesé merkado kompletu”.
Solushon riba nivel diplomátiko
Lider polítiko i alabes parlamentario pa partido PAR, Zita Jesus-Leito, ta preokupá pa e asunto di prohibishon di produktonan for Venezuela i a dirigi un karta na gobièrnu den kual ta pidi pa buska un solushon riba nivel diplomátiko. “Esaki ta algu realmente alarmante i nos mester sa ta kiko ta pasando”
Banda di tomati tin un prohibishon tambe riba piská fresku kaminda ya pa varios dia no tin barku ta tresiendo piská for di Venezuela.
Outor José Manuel Dias


text:
ORANJESTAD – Diabierna mainta Prome Minister Mike Eman compaña pa su colega di Infrastructura Benny Sevinger y di Husticia Arthur Dowers, a presencia momento cu e prome caba di asfalt a wordo poni riba e brug di Green Corridor. E trabou aki ta marca otro punto hopi importante den e totalidad di e proyecto Green Corridor cu pa semper ta cambia e sistema di trafico di Aruba. Pa prome biaha den existencia di pais Aruba, ta conoce caretera di 4 via, 2 pa cada direccion, for di aeropuerto te na Pos Chiquito, pasando riba un brug cu un diseño hopi moderno.
“Cu e fase di trabou aki ta demostra cu nos ta yegado tambe na e punto di inauguracion di e brug. Mi a wordo a splica cu den luna di augustus, despues cu e pasa den tur testnan tecnico, Aruba lo por tuma e brug den servicio pa haci e apertura oficial. Sin duda esey lo ta un dia grandi, e dia di inauguracion di e brug, cu ta forma parti integral di nos vision di e proyecto Green Corridor.” Ademas, e mandatario a bisa, parti di e vision di 4-baansweg ta crea mas siguridad den trafico. Ya caba cu tur e cambionan haci den e aspecto di infrastructura, por constata cu tin menos accidente di trafico.
Para na na e brug, Prome Minister Mike Eman a bisa cu e no por evita cu su pensamento ta bay bek na 2010 ora cu a biaha pa Hulanda pa busca ayudo di expertonan di Rijkswaterstaat riba realisacion di 4-baans weg, minimalisando e daño riba naturalesa. Nos a haci escogencia pa haci’e 4-baans te cu Pos Chiquito y drecha e otro tres arterianan cu ta bay direccion di San Nicolas. El a haya e nomber di Green Corridor, pa scapa e naturalesa door di no uza e ruta escogi anteriormente.”
E proyecto aki a wordo realisa door di e empresa internacional ODINSA y esun cu a guia e proyecto tabata Carlos Zubietta, kende Prome Minister Eman a gradici pa su pasenshi y confiansa cu ODINSA a pone den Aruba tumando e proyecto aki via e sistema di PPP (Private Public Partnership) cu semper tin riesgo pa su empresa y asina mes a acepta e reto.


text:
Riba preshon di Hulanda ku no tabata konfia Philipsburg ku su mes Banko Sentral, a forma un union monetario entre Kòrsou i Sint Maarten sin fundeshi ekonómiko. Na 2006 mi tabata e úniko mandatario ku a protestá pa hala atenshon na e desishon e asuntu aki ta deskabeyá.
Un union monetario ku tin un banko sentral kompartí (CBCS), semper ta rekerí mekanísmonan pa harmonisá/kordiná sierto maneho makroekonómiko, finansiero i presupuestario. Wak union monetario di EU i esun di Ost Karibe. Ku otro palabra, ora bo ta kompartí un moneda den un union monetario, mester sòru pa kordinashon di maneho ku ta i por influensiá e union i konfiansa den e moneda kompartí. Serka nos, desafiando lógika, no tin kordinashon. Kada dia e dos paisnan aki ta drif mas foi otro. Pakolmo, un biaha pa aña ta tende ku Sint Maarten ke bula afó.
Na yüli 2015, riba mi pregunta, e titular di Finansa ku aktualmente ta direktor finansiero di CBCS a bisa: “[..] e union monetario no ta un prioridat”. Bo no mester ta un èksperto monetario pa realisá ku lokual nos tin ta un bòm di tempu. Sigur ku e preshon di e krísis aktual i miedu pa devaluashon di florin di Antia Hulandes.
Pa kompletá e obra, 10 aña despues di desmantelashon di Antia i 12 aña despues ku a primintí ku “mas pronto posibel despues di desmantelashon lo introdusí un moneda nobo, Caribbean guilder (CMG) pa e union” ainda nos ta usa moneda di un pais ku no ta èksistí mas. Algu nunka bisto. Ningun di e tres presidentenan di CBCS for di 10-10-10 por a splika dikon ainda no ta usa CMG.
E union monetario ta resultado di malmaneho i preferensia pa kosmétika di un fecha “leuk” (10-10-10) i no pa un desmantelashon na drechi. Kòrda p.e. riba lista di negativo di lei i kuerpo di ámtenar “eiland-land”. Esaki tabata un motibu pakiko mi a tuma retiro komo mandatario na 2009.
E siñansa ta ku kambio di struktura estatal no ta solushoná problema. Kapasidat di e hendenan den e struktura ta hasi esei. Sr. “Jossy” Henriquez a atvertí nos esaki den su último diskurso komo Presidente di Koloniale Raad (1938). Tòg ta sigi kere ku kambio di struktura estatal e biaha aki si lo trese plaka i solushon.
Willemstad, Kòrsou


text:
Aplicacion Sosten Financiero (Kwartaal 1 2021)
Informacion importante pa tur dunado di trabou cu ta aplica pa Sosten Financiero pa Empresa Chikito y Mediano pa e prome kwartaal di 2021
Manera ya caba a keda anuncia, empresanan chikito y mediano cu ta bin na remarke pa aplica pa Sosten Financiero pa Empresa Chikito y Mediano (Sosten Financiero) por haci esaki desde diabierna, 15 di januari, 2021 pa 9‘or di mainta te cu diaranson, 20 di januari, 2021 na fin di dia.
E pago di e Sosten Financiero no ta bay automaticamente y si no aplica, no ta ricibi e sosten financiero.
Pa por tin derecho ariba e Sosten Financiero, e compania mester cumpli cu e siguente rekisitonan:
- E compania ta registra na SVb cu un minimo di 1 y maximo di 50 empleado;
- Tur empleado mester ta registra cerca SVb riba 15 maart 2020;
- E compania ta registra na Camara di Comercio riba 15 maart 2020 (cu excepcion pa esnan cu no tin obligacion legal di ta registra);
- E compania ta registra na Departamento di Impuesto riba 15 maart 2020 y tin un persoonsnummer;
- E compania a cumpli cu declaracion di BBO pa lunanan di april te cu december, 2020;
- E compania ta spera perdida di entrada di benta di por lo menos 25% pa lunanan januari, februari y maart 2021;
- E compania ta estableci fisicamente na Aruba;
- E compania no ta failliet;
- E compania no tin peticion pa suspencion di pago na Corte di Husticia;
- E ayudo di Afl 4.000,- no ta parti di e benta di e compania.
E formulario di aplicacion ta disponibel den e portal digital MiSVb di e compania. E compania ta drenta den su MiSVb cu su credencial y ta busca e formulario. Ta yena esaki completo y primi ariba ENTREGA PETICION. No por haci cambio despues di entrega e peticion y ta 1 oportunidad so tin pa aplica.
E ta SVb su meta pa ehecuta e pago di Sosten Financiero pa 21 di januari, 2021.
Pa facilita e proceso di aplicacion y contesta pregunta di empresa chikito y mediano relaciona cu e programa di Sosten Financiero por tuma contacto cu e Helpdesk via mail na helpdeskmkb@svbaruba.org. Tambe por subi ariba e pagina di SVb www.svbaruba.org y bay na e topico Sosten Financiero (na Doño di Trabou).


text:
KOMUNIKADO DI KUERPO POLISIAL KÒRSOU Kontròl di tráfiko
KOMUNIKADO DI KUERPO POLISIAL KÒRSOU
186/ 2017
6 yüni 2017
Kontròl di tráfiko
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djamars 6 di yüni 2017 entre 08 or pa 12.30 or, personal di HITEAM konhuntamente ku e Timnan di
Mantenshon di Òrdu Públiko; Rio Canario, Otrobanda i Montana a tene kontròl di tráfiko riba F.D.
Rooseveltweg na altura di gròt di Hato i Wèg naar Westpunt na altura di Hòfi Bill.
Polis a para un total di 274 vehíkulo i parti un total di 49 prosèsverbal pa e siguiente infrakshonnan
kometé:
Kore outo sin faha di seguridat bistí 14
Kore outo sin reibeweis bálido 11
Kore outo sin karchi di kùr bálido 3
Kore outo sin seguro bálido 8
Kore outo sin number di outo pagá (belasting) 1
Kore ku glas skur 1
Kore outo sin plachi number pegá / no visibel 9
Lusnan di brek ku no ta funshoná 1
Bus sin bòrchi di indikashon di kantidat di pasahero 1
Durante di e kontròl aki polis a konfiská kuater (4) vehíkulo, kual nan a keda transportá ku kran pa
Kurá.
Tambe polis a detené kuater (4) persona ku no tabatin e dokumentonan nesesario
huntu ku nan pa por permanesé riba nos isla.
E estranheronan aki a keda hiba e
Departamento di Imigrashon pa mas investigashon.


text:
paracas
-
Lima2019
Philipine y Tijn cla pa start
Philipine van Aanholt y Tijn van der Gulik cla pa inicia nan siguiente dia di competencia Awe diaranson a inicia…Read More »
-
Lima2019
Nicole a combersa cu atletanan na Paracas
Secretario General di Comite Olimpico Arubano Sra. Nicole Hoevertsz di bishita na Paracas Durante bishita di Sra. Nicole Hoevertsz aki…Read More »
-
Lima2019
Coach Ian ta conta di Paracas
Nos a logra hiba un entrevista cu Ian Clingan, cu ta coach di Tijn van der Gulik. Y e ta…Read More »
-
Lima2019
Atletanan di Vela ta resumi e prome dia
Atleta nan di Vela ta duna un resumen riba e prome dia di competencia Awe mainta prome cu tur tres…Read More »


text:
E damesnan tricolor, mescos cu Divishon di Honor, a bolbe clasifica pa play-off di Aruba Voetbal Bond su campeonato anual. Prome wega ta diasabra awo 8or di anochi na Centro Deportivo Guillermo Prospero Trinidad contra di e Rio-Platense Femenino di Madiki Riverplate. Fanaticada Tricolor ta keda cordialmente invita pa asisti na tur wega di play-off y apoya positivamente nos Soldatnan Femenino. Pronto e divishonnan hubenil U20 – U17 – U15 tambe lo ta oficialmente clasifica pa play-off igual cu full e secshon infantil cu ta hasiendo un tremendo trabou. RCA celebrando su 85 aniversario cu hopi exito y trabounan grandi di renobashon di e cura. Pa bo shirt tricolor pasa club y puntra pa Sra. Yazmira Tromp y haya bo Sticker di Auto Gratis.
Club
Dames RCA cla pa Play-Off
More in Club
-
SV Britannia ta e prome veld cu luz LED na Aruba
Diabierna anochi 3 juni 2020 tabata un anochi grandi pa e organisacion di Piedra...
-
Nos ta drenta un fin di siman interesante di Copa Don Elias Mansur
Diahuebs anochi, e Copa Don Elias Mansur 2019 a inicia den stadion Guillermo Prospero...
-
RCA ta organisa edishon #7 Copa John Merryweather
E anja aki pa di shete anja consecutivo, organishon tricolor ta organisa e grandioso...
-
RCA vs Riverplate den “Derby di Capital”
Diasabra awor pa 6:30 pm den CDGPT ta e Gran Bataya di Oranjestad. E...


text:
DEN HAAG - Gobernador di Aruba, Su Excelencia Alfonso Boekhoudt, e siman tras di lomba a haci varios bishita di trabao durante di su biahe di trabao pa Hulanda. Riba diahuebs 16 di september durante oranan di mainta Gobernador Boekhoudt a bishita minister plenipotenciario interino, Eddy Paris, y e anterior minister demisionario di Asuntonan Exterior, Sigrid Kaag. Mas atardi, riba mesun dia, Gobernador a bishita Nederlandse Vereniging van Journalisten. Riba diabierna 17 di september durante oranan di mainta Gobernador a bishita Secretario di Estado di Asuntonan Interior y di Reino, Raymond Knops. Despues parti atardi, Gobernador Boekhoudt a bishita director-general di Centraal Bureau voor de Statistiek, Angelique Berg.
Riba dialuna 20 di september a continua cu e bishitanan di trabao. Primeramente Gobernador Boekhoudt a bishita presidente di Algemene Rekenkamer, Arno Visser, sigui pa un bishita cerca presidente di Commissie Koninkrijksrelaties, Jan Paternotte. Aki e miembronan di comision Jorien Wuite y Sylvana Simons tambe tabata presente. Despues di merdia Gobernador Boekhoudt a bishita Su Mahestad, Rey Willem-Alexander na Paleis Noordeinde. Seguidamente Gobernador a bishita vice-presidente di Raad van State, Thom de Graaf. E ultimo bishita di trabao riba dialuna tabata na Binnenhof cerca minister-president di Hulanda, Mark Rutte.
Finalisando, riba diamars 21 di september Gobernador Boekhoudt tabatin un cita di almuerso cu directiva di Sociëteit De Witte na Den Haag y a bishita tambe e director di Centraal Planbureau, Pieter Hasekamp.
Durante di e estadia na Hulanda di Gobernador Boekhoudt, Gobernador Interino, Su Excelencia Yvonne Laclé-Dirksz ta encarga cu su tareanan.
Potret: © Kabinet Gouverneur Aruba
BILTHOVEN/ ORANJESTAD – E caida den cifra di casonan positivo di Covid19 na Aruba no ta necesariamente traduciendo den reduccion di casonan hospitalisa. Asina Rijks Instituut voor Volksgezondheid en Millieu (RIVM) ta bisa den su ultimo rapporta semanal. “E tendencia di caida den e infecionan detecta pa Covid19, no ta parce di ta continua den e hospitalisacion (di e casonan di Covid19). Diadomingo a raporta 19 persona hospitalisa atrobe, entre Aruba y Colombia, y e cifra ey ta un aumento di e siman anterior, unda cu esaki tabata 14 .
DEN HAAG – Cu Hulanda tin relacion cu e raportahe di Nacionan Uni riba violacion di derecho humano na Corsou riba caso di migrantenan Venezolano, ta un idea ekiboca. Asina secretario di estado demisionario Hulandes Raymond Gradus a bisa den Tweede Kamer diahuebs anochi ora di Hulanda. E ta referi na e. rapport recien cu ta bisa cu Hulanda ta ‘wak otro caminda’ ora cu Corsou viola derecho humano, esta cu Hulanda no ta asumi su responsabilidad den e asunto. Segun Knops, ta cada pais ta responsabel pa nan maneho di asunto di estrangeria. E instancianan cu ta atende cu e asuntonan aki no ta uno Hulandes sino di Reino. “Tur cos ta tuma lugar bou di gobierno local. Hulanda no ta tuma e responsabilidadnan aki over y sigur no tin un funcion di supervision akinan” Knops a sigui bisa. Y esaki, segun e mandatario, pasobra e ta un asunto di migracion ta un asunto local. “Ta keda na autoridad di Corsou pa dicidi si ta compliendo cu e reglanan y tratado internacional”. Loke cu Hulanda ta haci ta yuda cu asistencia technico riba peticion di e respectivo paisnan. Potret ta screenshot di e presentacion di Knops den Tweede Kamer awe mainta.
AMSTERDAM – Polis a detene un homber di 22 aña na Amsterdam pa intento di asesinato riba Premier demisionario Mark Rutte. Asina Ministerio Publico a confirma. E homber, Yavuz. O. a pone varios mensahe menasante riba e Plataforma ‘Telegram’.
ZEIST – E cantidad di casonan positivo di coronavirus a aumenta cu mitar na Hulanda. Asina Rijksinstituut voor Volksgezondheid en Milieu (RIVM) ta raporta diamars. Den e ultimo dianan, a registra 17.832 casonan positivo contra 12.016 di un siman prome. Esey ta un aumento di 48%A. E brote ta riba e nivel mas halto desde fin di augustus segin RIVM. E cantidad di casonan positivo ta aumenta den tur categoria. Por raporta p.e. cu a detecta e virus den 1435 mucha di 5 pa 9 aña. Esey ta 55% mas cu un siman prome. Den e grupo di edad di 45 pa 49 aña e aumento tabata casi 62%. Entre esnan di 70 aña, por a wak un aumento di casi 75% y entre e grupo di bou di 90 aña, tabatin un aumento di casi 80%.
DEN HAAG – Hulanda a pone ultimatum pa Aruba ( y Corsou y St Maarten) atende cu e asunto di entrada maximo pa hefenan di companianan semi gubernamental, prome cu 1 di November proximo. Pa e fecha ey, e tres islanan mester tin e concepto di ley cla riba e tema, y nan contenido mester ta den liña cu loke a palabra caba den RMR. Asina secretarior demisionario di estado Raymond Knops a informa Tweede Kamer e siman aki. E pasenshi di Hulanda ta cabando, y pesey a mustra cu nan kier algo prome cu e fecha menciona. Mirando cu e ta un di e condicionan inicial tambe pa Aruba haya sosten di likides, por compronde cu Hulanda por para esaki pa e motibo aki tambe.
DEN HAAG – Pidi un prueba di entrada contra corona den sector di horeca no ta illegal y por sigui. Asina Corte di husticia di Den Haag a determina diaranson na Hulanda. E huez di relevo a dicta e sentencia den un caso sumario cu abogado Bart Maes a entama contra e estado Hulandes. Segun e abogado, un control cu ayudo di e aparato pa scan code QR, tabata ‘ilegal, castigabel, y discriminatorio’. E medida segun e abogado, tabata contra tratado internacional y e statuut. E tabata kier pa stop e pidimento pa e prueba di entrada contra corona, te ora cu tin un sentencia den un caso di profundidad (bodemprocedure). Huez a rechasa esaki. Huez a splica cu e estado a mustra riba un forma comprendibel cu e medida contra coronavirus ainda ta vigente. Tambe e pidi e prueba contra corona no ta enpugna cu e prohibicion di discriminacion, pasobra e ta conta pa tur hende di 13 aña y mas bieu. Ademas, hende por dicidi pa nan mes si nan kier vacuna of no, of si nan kier drenta un lugar cu un prueba negativo di corona. Pues, no por papia di un discriminacion. Pidi un QR code tampoco no ta un violacion riba otro leynan fundamental, derecho di hende of determinacion di privacidad.


text:
KRALENDIJK – Suidadano Angela Martis a manda un karta pa Pedro de Jongh, rogando pa duna atenshon na un situashon di años den Tanki Matrimonio. Segun e suidadano Bonaire Builders ta laba man i tira falta riba OLB i OLB ta tira falta riba Bonaire Builders mientras habitantenan ta esun ku ta sufri.
“Pa mas ku 10 aña Tanki Matrimonio ta hopi deplorabel, i momentu di yobida ta un desaster total tin na un parti di e kaminda, unda esun di asfalt ta topa e parti di kaminda di tera. Esaki ta e área pegá ku tereno konosí pa APNA.
Mi ta biba na Kaya Tanki Matrimonio 26, ku ta nèt na e kaminda di tera ta topa esun di asfalt.
Último tempu a bira asina fastioso. Na momentu ku áwaseru kai, no por drenta kura di e kas ku outo ni na pia, pasobra awa ta yena ful dilanti bo porta di kura.
Na diferente okashon a pidi pa drecha e situashon, ta primintí sinembargo nunka a hasi algu pa drecha e situashon.
Despues ku a traha e proyekto kasnan di Tanki Matrimonio, ora a pidi OLB pa drecha e kaya, nan ta bisa ta Bonaire Builders tin ku drecha e kaya, ora bisa Bonaire Builders, nan ta laba man bisa ta OLB tin ku drecha e kaya.
Na e proyekto di APNA tin roi nan traha, sinembargo nan ta yen yen di tera, pues tur e awa ku mester pasa den e roi, ta keda para riba Kaya Tanki Matrimonio.
Un petishon un bia mas na gobièrnu, pa porfabor drecha Kaya Tanki Matrimonio. Limpia e roinan, pa asina evitá ku awa ta keda na un sitio. No laga e kos keda solamente na palabra, ”Martis a skirbi den un karta rogando Pedro de Jongh.
Potrèt ta ilustrá parti di e situashon ora áwaseru kai den e área.


text:
COMUNICADO DI PRENSA
Sv Dakota ta desea di splika e motibonan pa kiko a pidi (arbitrage y) herziening di e decision di Comishon di Apelacion (den e caso Sv Nacional vs Sv Dakota).
Un herziening por wordo pidi ora tin hechonan nobo y ora ta trata algo excepcional. Den e caso aki Sv Dakota ta di opinion cu esaki ta e caso.
Sv Dakota ta sigur cu Comishon di Apelacion no a tene cuenta cu derechonan Fundamental ankra den Huishoudelijke Reglement di AVB (HR) y no a tene cuenta cu e principionan di Behoorlijk Bestuur cu cualnan principionan Comishon di Apelacion tambe Tin cu tene cuenta cu nan ora di trata un caso y tuma un decision.
Loke Sv Dakota tabata desea cu e herziening ta pa hanja e oporunidad pa wordo skucha pa asina Comishon di Apelacion tuma un decision a base di puntonan treci dilanti pa tur partidonan den e caso aki. Sv Dakota tabata desea un caso justo, cual den e caso aki no tabata asina.
Punto 1: Comishon di Apelacion a trata e caso cu 4 di su 7 miembronan, mientras mester tin presente minimo cinco (5) miembro pa por tuma un decicion valido. Esaki conforme articulo 26, inciso 1 conhunto cu articulo 26, inciso 10 HR.
Punto 2: Un miembro di Comishon di Apelacion cu a atende e reunion y a tuma parti na e decision ta un ex miembro di e Bestuur di Sv Nacional y kende a hunga futbol pa e organisashon. Articulo 26, inciso 10 HR ta prescribi cu un miembro di Comishon di Apelacion no por participa na reunion ni tuma parti na e decision ora ta trata casonan di su organisashon. Ta pa tal motibo un miembro di Comishon di Apelacion cu ta miembro tambe di Sv Dakota corectamente no a participa na e reunion y decision den e caso aki. E ex miembro di bestuur di Sv Nacional tambe Mester a keda sin particpa na e reunion y decision den e caso aki. Aki tin en todo caso aparencia di partidista (schijn van partijdigheid), cual tambe ta motibo pa no participa na reunion y decision den e caso aki.
Remarkabel ta cu casi di biaha despues cu Comishon di Apelacion a tuma su decision, sr. Peterson (mihor conoci como “Jan Poets”) a pone riba su Facebook Page cu Sv Nacional a gana e apelacion. Na es momento ey Bestuur di AVB ni Sv Dakota tabata na altura cu un decision a wordo tuma. Sv Dakota a wordo informa di e decision e dia despues den oranan di atardi.
Punto 3: Comishon di Apelacion no a tene cuenta cu articulo 63, inciso 3 HR cu ta bisa cu e partido contrario, den e caso aki Sv Dakota, tin e derecho pa trece su puntonan dilanti y tambe pa skucha testigo. Sv Dakota no a hanja e oportunidad di trece nada dilanti den e caso aki. Aunke cu Sv Dakota a pidi por escrito (via email) na diferente ocasion pa wordo skucha y un miembro di Comishon di Apelacion a informa na miembronan di Sv Dakota cu nan lo wordo skucha, e Comishon di Apelacion a tuma su decision sin skucha Sv Dakota. Es mas, Sv Dakota no a hanja ni e apelashon di Sv Nacional pa wak y no tabata sa mes a base di kiko a apela te despues di e decision.
E derecho di un partido pa defende su mes y pa wordo skucha den un caso ta basa tambe riba e beginsel van behoorlijk bestuur di “Hoor en Wederhoor”. Es decir tur partido den un caso mester wordo skucha.
Esaki ta un di e basenan fundamental cu den cualkier tipo di decision Mester tene cuenta cune, y si no hasi esaki e decision ta uno co no por keda para.
No ta comprendibel con Comishon di Apelacion ta skirbi den su decision cu e ta suficiente informa a base di e documentonan ricibi y pesey no a hanja necesario pa skucha Sv Dakota.
Pa prome, Comishon di Apelacion no por kita e derecho di Sv Dakota pa defende su mes y pa wordo skucha a base di e articulo 63 HR y base di e beginsel van behoorlijk bestuur di “Hoor en Wederhoor”. Pa di dos, Sv Dakota no a hanja ningun momento e oportunidad pa entrega documentonan pa defende su mes contra di e apelacion di Sv Nacional. Sv Dakota no a hanja e apelashon ni pa lesa, aunke cu a pidi pa hanja un kopia di esaki. Pa di tres, Comishon di Apelacion no por bisa cu e tin suficiente documentonan pa dicidi riba e apelashon di Sv Nacional, mientras e no a duna Sv Dakota e oportunidad pa entrega documentonan den apelacion ni pa wordo skucha pa asina por trece su puntonan dilanti. Comishon di Apelacion a tuma un decision basa solamente riba e puntonan treci dilanti dor di Sv Nacional.
Punto 4: Comishon di Apelacion a tuma decision riba dos punto sin motiva con a jega na esaki mientras e ta obliga pa hasi esaki (Motiveringsbeginsel).
Situashon 1: Pa Comishon di Apelacion por a contesta e pregunta si e hungador di Sv Nacional, riba kende Sv Dakota a protesta y a hanja rason den su protesta, durante di e wega di Sv Dakota y Sv Nacional ta un hungador legal of no, Comishon di Apelacion Mester a contesta Prome kiko a base di articulo 55, inciso HR ta e consequencianan ora un team retira for di Campeonato, den e caso aki Sv Jong Aruba. E articulo ta bisa cu tur e partidonan hunga door di e team cu a retira for di Campeonato, den e caso aki Sv Jong Aruba, ta wordo considera No hunga! Comishon di Apelacion Mester a contesta e pregunta si e carchi geel cu e hungador di Sv Nacional a ricibi durante di e wega contra di Sv Jong Aruba, cual team a retira for di campeonato, ta cai afor of no mirando cu e wega ey ta wordo considera No hunga. Si e no ta conta mas, e hungador di Sv Nacional lo a hunga cu tres carchi geel contra di Sv Dakota y lo tabata un hungador no-legal pa cu e wega ey. Comishon di Apelacion a keda sin contesta e preguntanan aki. Piyo ainda, Comishon di Apelacion ta bisa cu loke ta trata carchi etc. ta un otro caso, mientras E caso Aki ta trata si e hungador tabata tin tres carchi geel of no durante di e wega contra di Sv Dakota. Pesey ta inexplicabel con Comishon di Apelacion sin ningun tipo di motivacion ta bisa cu e hungador di Sv Nacional ta uno legal durante di e wega di Sv Dakota.
Situashon 2: Comishon di Apelacion no a motiva a base di kiko a jega na e pensamento cu AVB a crea e impreshon cu 7 di e hungadornan di Sv Nacional cu no a entrega e documentonan manera prescribi den reglamentonan di AVB, a bira legal dor cu AVB a tuma e documentonan aki (riba cual Sv Dakota a protesta).
Aparte cu Comishon di Apelacion ta obliga di motiva cualkier decision cu e tuma, akinan ta pisa mas pa motibo cu Sv Nacional No a Ni trece e punto aki como un punto pa nan apelacion. Comishon di Apelacion a tuma un decision riba un punto cu No tabata ni punto di apelacion di Sv Nacional.
Punto 5: Comishon di Apelacion a sinta riba e stoel di AVB y di su Algemene Ledenvergadering dor di pone e responsabilidad pa cu e documentonan riba AVB y no riba e teamnan manera Semper tabata e caso. Nunca tabata obligashon di AVB pa controla e documentonan cu un team ta entrega. Semper e tabata e obligashon di e teamnan pa entrega documentonan cu ta na ordo conforme reglamento di AVB. Esaki Semper a wordo acepta dor di e teamnan.
Comishon di Apelacion No por dicidi di un dia pa otro cu desde awor e responsabilidad di esaki ta serka AVB. Desde cu AVB ta existi e responsabilidad aki ta serka e teamnan. Comishon di Apelacion No por sinta den e stoel di AVB ni di e Algemene Ledenvergadering. Comishon di Apelacion mester tuma un decishon a base di e reglamentonan vigente di AVB. Comishon di Apelacion por duna sugerencia pa trece cambionan den e reglanan, pero No por cambia esaki riba su mes. Nan No por crea reglanan nobo. Cual den e caso aki a tuma lugar.
Remarkabel ta cu den casonan den pasado Comishon di Apelacion a dicidi cu ora no cumpli cu e regla di entregamento di documentonan, esaki ta trece cune cu e hungador no ta uno legal.
Punto 6: Comishon di Apelacion a interpreta articulo 9 di Strafbepaling totalmente robes. Otro cu Comishon di Apelacion ta pensa, e articulo aki no ta conta den e situashon cu un hungador a hanja un carchi geel durante di un wega (y cu ta acumula su di tres carchi geel). Basa riba e interpretashon incorecto di Comishon di Apelacion, (di awor bay dilanti) e referee mester traha un rapport pa cada hungador cu a hanja un carchi geel durante di un wega (y a acumula tres carchi geel den diferente partidonan). Aparte cu Comishon di Apelacion no a tene cuenta cu referee ta anota carchi geel riba e formulario di wega di cada team (“wedstrijdformulier”), Comishon di Apelacion no a tene cuenta cu un referee No por traha un rapport asina pa e simpel motibo cu e referee No ta hou bij den cua partidonan un hungador ta hanja carchi geel y ki ora e ta acumula tres carchi geel den tres diferente partido. Alaves Nunka esaki a wordo hasi na Aruba y tampoco na otro parti di mundo. Comishon di Apelacion a dicidi algo cu No por wordo hasi y no lo wordo hasi den futuro Tampoco. A base di e decision incorecto aki, awor bay dilanti un hungador cu tres carchi geel por hunga normal si e referee no a traha un rapport y AVB no a informe cu e no mag di un hunga e siguiente wega.
E puntonan ariba menciona ta Sigur puntonan excepcional i/o nobo pa asina Beroepscommissie dicidi pa cambia nan decision. Si esakinan no ta, kiko ta anto? Derechonan mester wordo respeta y tur partido mester wordo trata igual. E biaha aki, esaki lamentablemente No tabata e caso.
Sv Dakota ta lamenta cu e mesun 4 miembronan di Comishon di Apelacion cu a tuma e decision di cual Sv Dakota a pidi herziening ta e mesunnan cu a dicidi pa no acepta e petishon di Sv Dakota pa herzien e decision cu ta claramente contra di derechonan fundamental di un miembro di AVB pa por defende su mes den un caso. E ex-miembro di bestuur di Sv Nacional, cual na opinion di Sv Dakota no por wordo concidera inparcial, a tuma parti na e decision aki tambe di Comishon di Apelashon.
Sv Dakota ta lamenta tambe cu atrobe Comishon di Apelashon ta tuma un decision Sin cu e ta motiva esaki debidamente. No ta bisa nada pero nada den su decision riba e puntonan aki riba menciona cu Sv Dakota a trece dilanti como puntonan pa herzien e decision.
Sv Dakota ta termina Gradiciendo su Fanaticonan y su Sponsornan pa e confiansa y apoyo duna durante e Campeonato 2016-2017. Bosonan ta The Best!
Ta desea RCA y Nacional exito den final.


text:
Aruba ta recuperando mas lihe cu a spera:
LO FLEXIBILISA MEDIDANAN ENTRANTE DIALUNA 5 DI JULI
Poco poco nos ta drenta den e normal nobo na unda cu nosmester keda cuida y keda alerta
Fin di siman a habri na unda cu Prome Minister di nos paisEvelyn Wever-Croes a anuncia flexibilisacion of eliminaciondi medidanan pa loke ta trata Covid 19. Pa mas o menos 4 siman caba Aruba ta conoce stabilidad den casonan nobo y activo. Tin un averahe di mas o menos 3 caso nobo pa dia y bou di 30 caso activo pa dia. E grado di vacunacion ta yegando 69%. Pronto muchanan di 12 aña bay ariba tambe lo tin e oportunidad pa vacuna. Tur esaki, Prome Minister a dunadi conoce, ta pone cu Aruba ta recuperando.
“Nos recuperacion ta bayendo mas lihe cu nos mes a kere cu e lo bay y esey ta pone cu awe nos por anuncia flexibilisacion di mayoria di e medidanan entrante dialuna awor. Poco poco nosta mira cu nos ta bay bek na normalidad. E ta un normal nobosi caminda cu nos mester keda cuida y keda alerta. E virus teyanda apesar cu ta 3 caso nobo pa dia so tin pero e tey keto bay. E variantenan ta lanta cabes, algun mas preocupante cu otropues nos mester sigui cuida y ta alerta”.
Prome Minister a enfatisa cu flexibilisacion di medidanangobierno ta dal un paso mas atras den cuida abo y bo famia. Aworaki ta abo mester cuida bo mes y ta abo mester cuida bofamia. Medidanan cu a wordo flexibilisa ta lo siguiente:
Orario di ciere: Ta bek na normal.
Distanciamento: No tin exigencia mas di 1.5 meter di distancia.
Deporte: Restriccion ta wordo elimina: (Incl.Bush League).
Entiero: Caha habri. Si fayecimento ta di Covid, mester tin glas riba e caha.
Bingo: Ta permiti.
Establecimento: Restriccion ta wordo elimina: (Misa, Restaurant, etc).
Clubnan nocturno: Por habri bek.
Bailamento: Ta permiti.
Alcohol: Ta elimina prohibicion di alcohol riba caminda.
“Nos tin mas di un aña luchando hunto pa wak con nos lo combati e pandemia aki y su efectonan. Con nos lo convenceun y tur pa tuma esaki na serio. Awe nos por mira bek riba un temporada hopi intenso cu hopi tension, hopi dolor pero comoAruba nos a uni. Esaki ta e forsa di nos union, e amor pa nospais, e orguyo cu nos tin di ta Arubiano. Ohala cu nos lagaesaki sigui guia nos den cada paso cu nos mester dal y den cada reto cu nos mester tuma”, Prome Minister Evelyn Wever-Croes a termina expresando.


text:
E Yabi di Exito pa Gabinete Wever-Croes I
E proceso di formacion entre partidonan MEP, POR y RED a haci cu gabinete Wever-Croes I ta inicia cu varios strike. Pero wega no a caba. Lesa pakico e coalion ta cuminsa cu un deficit di credibilidad, y kico ta e yabi di exito principal pa gabinete Wever-Croes I.
Ocho siman despues di eleccion Aruba a haya su gobierno nobo. A tarda? Sigur. ‘Pero no compara cu Hulanda,’ algun a argumenta. Un comparacion cu un formacion cu a tuma extremadamente largo no ta haci e tempo di formacion na Aruba menos malo. Mescos cu un comparacion cu otro pais caminda dos siman ta wordo considera mucho largo, no ta haci ocho siman menos bon.
Parti di e motibo cu e negociacion a tarda na Aruba ta nos sistema electoral. E sistema aki tambe ta e motibo cu no ta corecto pa bisa cu Pueblo a escoge e gobierno cu nos tin. Diferente politico ta ‘interpreta’ e resultado di eleccion manera ta cumbini nan. A base di e resultado di eleccion, e partido mas grandi ta den oposicion. Un partido cu a perde hopi voto. E gabinete nobo ta inclui ministernan cu a perde hopi voto. E vote-getter no a asumi su posicion pa representa Pueblo den Parlamento. Tin un mayoria ficticio den Parlamento. Tur esaki ta posibel pa motibo di ‘fayonan’ den nos sistema electoral. Un sistema cu ta riba agenda pa wordo scrutina, actualisa y modernisa, cual ta un bon punto den e plan di gobernacion di gabinete Wever-Croes I. Loke nos no mester haci, ta interpreta e resultado manera ta cumbini nos y bisa cu Pueblo a escoge e gabinete actual. Ta e politiconan di MEP, POR y RED, a base di e espacio cu e resultado di eleccion a duna nan, a escoge pa e gabinete cu nos tin.
Loke nos no mester haci, ta interpreta e resultado manera ta cumbini nos y bisa cu Pueblo a escoge e gabinete actual.”
Credibilidad
Kico bo ta haya ora tres partido bisa cu e siguiente gabinete mester tin shete minister? Un gabinete di 8,5 minister. Atrobe, nos sistema electoral ta un motibo cu ta haci shete minister a base di e resultado dificil (no imposibel). Y nos tur por y ta haci fout y keda sin premira tur cos. Pa colmo, baha na shete minister na Aruba no ta necesario. Pero loke no mester pasa ta cu e responsabilidad di no cumpli cu e promesa ta wordo hala riba Pueblo, insinuando cu e manera cu Pueblo a vota ta hustifica incumplimento di promesa. Un otro asunto cuestionabel ta con RED a bandona nan punto cu ministernan mester ta ‘vakministers’ y no politico, y a nombra sr. Rudy Lampe, candidato #2 riba lista pa eleccion 2017, como minister.
Tambe tin e asunto di secuencia pa ken ta bira parlamentario. POR y RED a cumpli cu nan acuerdo riba esaki, MEP no. E concepto di ley pa haci e secuencia a base di cantidad di voto obligatorio, entrega pa sr. Dangui Oduber y sra. Evelyn Wever-Croes, ainda mester wordo trata den Parlamento y no ta ley actualmente. Pero si un partido mester di ley pa cumpli cu nan propio promesa na e Pueblo votado, nan no ta refleha integridad ni credibilidad. Tin diferente argumento na fabor di aplica e secuencia di number riba lista. Mas importante ta pa e Pueblo votado sa di antemano con un partido lo anda cu su voto, y cu e partido ta cumpli, asina respetando su votadonan.
Un otro asunto cu merece mas argumento y splicacion, ta riba kico MEP y RED ta basa nan confianza den sr. Otmar Oduber despues di a consider’e corupto y no integro. MEP a hasta pidi ministerio publico pa investiga sr. Otmar Oduber. Awo, pa colmo sr. Oduber a haya e cartera bou di cual MEP y RED a bisa cu tawata tin hopi corupcion (infrastructura). E punto no ta pa acusa sr. Otmar Oduber, pero cu mas argumento y splicacion di MEP y RED ta na su luga. E union aki no mester ta inaceptabel, pero sin un splicacion debido ta keda un pregunta cuanto credibilidad acusacionnan di MEP y RED tin si e acusacionnan ta ‘caduca’ asina cu mester di esun cu nan a acusa pa forma un gobierno.
Gabinete Wever-Croes a inicia cu varios strike, pero wega no a caba.”
Segundo inning
Gabinete Wever-Croes a inicia cu varios strike, pero wega no a caba. Tin un programa di gobernacion cu, a pesar di e awa den biña, ta contene plannan beneficioso pa nos pais. E gabinete ta inclui ministernan capacita y cu e potencial pa haci hopi cos positivo pa nos pais. E coalicion ta cuminsa cu un deficit den credibilidad, pero awo por demostra loke nan por significa pa Aruba y recobra/gana credibilidad. Hopi no a vota pa MEP ni POR ni RED. Kisas hopi cu a vota pa un di nan no a desea e coalicion aki. Pero esaki nos sistema electoral a produci y nos tin cu pensa den bienestar di Aruba y no un bienestar partidista. Cu esaki den mente, ta na su luga pa duna gabinete Wever-Croes I e espacio necesario pa cumpli cu nan tarea.
Yabi
Realisa desaroyonan positivo pa Aruba y demostra integridad mester ta parti di cualkier maneho exitoso di un pais. Pero tin algo cu mester enfoca riba dj’e en particularmente: sinceridad. Den bon y den malo.
Nos tin periodonan di gobernacion nos tras den cual manipulacion, show y engaño tawata business as usual. Cu placa di Pueblo tawata haci propaganda politico, sea den forma directo of camufla. Transparencia a laga di desea. Duna informacion na prensa tawata selectivo. Conflictonan di interes tawata visibel. Desviacion pa stroba claridad tawata usual. Patronahe politico a wordo aplica. Opinion publico a wordo afecta grandemente pa motibo di tur esaki. E strategianan aki por ta hopi efectivo pero e efectividad semper lo baha cu tempo. Al contrario, e efectividad di sinceridad ta keda aumenta. E ta percura pa credibilidad y ta crea confianza.
Sinti Demostra e cambio.”
E proceso di formacion di gabinete Wever-Croes I tawata tin espacio pa mas sinceridad. En esencia, responsabilidad pa incumplimento y conflicto cu propio palabra den hopi caso no a wordo tuma pero a wordo desvia, redirigi of ignora. Fanaticonan di MEP, POR y RED, of esnan cu kier ‘cualkier gobierno cu no ta AVP’ kisas lo ‘kijk door de vingers’ pa cualkier falta di sinceridad. Pero sostenedornan cu no ta sigui e partidonan aki ‘no matter what’ y esnan cu no ta sostene e partidonan aki y ta pone bon atencion por considera diferente aspecto di e formacion como hipocrita, cual no ta crea confianza den gobernacion. Al contrario, e ta reenforsa e falta di confianza y criticanan comun riba politico en general.
Awo gabinete Wever-Croes tin e oportunidad di surpasa e deficit di credibilidad. Den temponan bon, temponan malo, logronan exitoso of situacionnan cuestionabel; sinceridad ta un yabi cu lo habri hopi porta y yuda’bo yega unda bo mester ta. Sinti Demostra e cambio.
ArenaPoliti.co ta desea gabinete Wever-Croes I exito. Tambe nos ta desea tur parlamentario exito den nan tarea di representa Pueblo y controla gabinete Wever-Croes I, y exito na tur partido pafo di Parlamento, media y especialmente e Pueblo votado, cu tur tin rol importante den nos democracia.
Previously:
Asiento 22 S01E05 ‘7 motibo pa laga Pueblo eligi su Gabinete’
Asiento 22 S01E04 ‘Atrobe un Mayoria Ficticio’
Asiento 22 S01E03 ‘AVP deliberadamente ta frustra nos Democracia Parlamentario’
Asiento 22 S01E02 ‘Cambio di sistema pa eligi parlamentario’
Asiento 22 S01E01 ‘Prome nos purba drecha Reino Hulandes, ban drecha Aruba’
Carlos Guiamo | Asiento 22
This email address is being protected from spambots. You need JavaScript enabled to view it.
Expresionnan haci den e articulo aki no necesariamente ta refleha opinion di ArenaPoliti.co


text:
Tanki Leendert – Diadomingo anochi informacion a drenta cu auto a drenta mondi na Tanki Leendert y cu tin hende herida.
Mesora polisnan a bay pa e sitio, unda cu ariba e crusada cu ta bay ariba y bo ta yega Sero Patrishi/Modanza nan ta haya un auto color cora marca MG.
Manera cu e informacion tawata indica polisnan a mira e auto hinca den e mondi banda di pariba.
Ambulance tambe tawata na caminda, y na yegada Paramediconan mester a drenta e mondi pa asina atende cu un di heridonan, cu tawata un dama.
Na e sitio nos a compronde cu un otro auto lo a primi gasolin y subi caminda dilanti e auto MG cu tawata biniendo di zuid. Chauffeur di e MG pa e no dal contra e auto cu a sali su dilanti a desvia, perdiendo control y a kita na su man drechi pa bay termina den mondi.
Polis di trafico a presenta y despues di e a saca e dama for di e auto Paramediconan a hibe Hospitaal.


text:
Sinópsis Presupuesto 2016
E presupuesto ta e dokumento di maneho mas importante di pais, dor ku esaki ta duna interpretashon na un proseso integral di konsiderashon, ku alokashon di e medionan finansiero skars komo resultado. E presupuesto mester duna un bista kompletu i konfiabel di e maneho di e aña presupuestario i e añanan benidero.
E sinópsis di e Presupuesto 2016 ta hasi e kalkulashonnan den e presupuesto di e aña 2016 transparente. E sinópsis aki ta enserá tambe un pronóstiko ku ta mará na e presupuesto di mas aña, ku ta reglá den e Normanan di Kontabilidat di 3 aña.


text:
ASEPTA KU NOS NO POR SIGUI KOMPARA NOS MES KU EUROPA
ASEPTA KU NOS NO POR SIGUI KOMPARA NOS MES KU EUROPA
Mi ta sinti falta di sinseridat di nos hendenan pa ku e pueblo. Ya pa ultimo 20 aña nos ta purba di keda biba ku un nivel ku realmente nos no por wanta mas. Si antes nos tabata por a bai kumpra fastfood dos pa tres biaha pa siman, awor aki un biaha pa luna, anto kisas. Mester asepta ku ta yega un tempu ku hopi kos ku nos tin awor aki lo pasa pa historia. Entre otro no por keda ku un hende no ta traha nunka, anto ora kumpli 65 aña ta disfruta di penshon. Un persona ta traha semper, pero den pretu manera sa wordu bisa i tog ta bin na remarke pa penshon. Mi ta bai duna un ehempel. Un persona ta drecha su outonan na kas. E ta traha 45 aña na su kas drecha outo (bou di palu), e ta yega edat di 65 bai kobra fl. 862,-. Hopi biaha nan ta kobra onderstant tambe durante di 45 aña. Esei ta nifika ku semper estado a kria un hende asina aki i no a risibi net nada akambio. Mesun kos mi por bisa di hopi ku ta hasi kabei, hasi uña etc. SVB no ta risibi net nada di nan pero si mester kumpli ku nan gastunan mediko. Laga nos bira sinsero ku otro (ku pueblo). Ban pa tur hende kontrubui na e pais aki. Gastunan ta birando hopi haltu pa tur hende. Pasa awor aki den barionan ku ta elite den wikent i bo ta topa ku e personanan aki mes ta hasi trabou di limpia kura, ferf etc. Algu ku antes nan tabata buska hende pa hasi. Ta sinial ku ya hopi a hala faha mara. Job chikitunan a bira asina scars. Mi a trese e kaso aki dilanti pero tin masha hopi mas ku estado lo mester atende kune awor aki i no por warda mas. Ta nos berdatnan ku ta sunu den nos kara. Bo ta risibi 10 heldu pa luna, gastunan ta 14. Bo por hinka den otro algun aña, pero ta yega e dia ku kos ta pega. Korsou, asepta ku nos a pega.Esaki ta un di e tantisimo kasonan ku nos mester bai atende kune riba e isla dushi aki. Mi ta spera di duna un kontribushon na e komunidat aki.
Johnny Isabella


text:
NA MEMORIA DI HERMANO CLOVIS LODEWIJKS, UN DI E DIRIGENTENAN DEPORTIVO MAS SOBRESALIENTE DI KOROSU
NA MEMORIA DI HERMANO CLOVIS LODEWIJKS, UN DI E DIRIGENTENAN DEPORTIVO MAS SOBRESALIENTE DI KOROSU
WILLEMSTAD – Mundu deportivo i pueblo engeneral a tuma nota ku nos gran dirigente di fama internashonal, Hermano Clovis Lodewijks a bai sosegá.
Clovis durante hopi aña tabata un dirigente ku a realisá nòmber di Kòrsou internashonalmente pa su partisipashon den e organisashon deportivo mundial di mas haltu na Mundu.
Na Kòrsou tambe Hermano Clovis tabata super popular i tabata inspirador i kreador di vários organisashonnan deportivo manera Wildcats den beisbòl, Centro Dominguito den Futbòl i diferente ekipo di Sòftbòl.
Durante su trayektoria deportivo, Clovis Lodewijks a logra pone Sòftbòl di Kòrsou riba pedestalnan di mas haltu internashonalmente. Clovis tabata un dirigente desisivo ku semper tin un solushon pa tur situashon.
Huntu ku Sweeny Gomes nan a logra di kombertí e ekipo di beisbòl Dominguito Sugar Kings den e ekipo di Wildcats na 1966, logrando 8 titulo kampionil konsekutivo di Kòrsou i tambe bon representashon den kampionatonan Antiano.
Aparte di su méritonan riba tereno deportivo, Clovis Lodewijks den añanan 80 tabata un di e konseheronan prinsipal di AMAK i semper bai e tabata duna su konsehonan na espesialmente Presidente di AMAK.
Kòrsou sigur lo keda rekordá Clovis Lodewijks komo un dirigente di nivel haltu, ku a bira konosí den tur skina di mundu.
Na nòmber di direktiva di BBC Wildcats, nos ta deseá forsa na su señora, yunan i demas famianan ku e pèrdida sensibel aki i nos ta sigur ku e lo tin un lugá spesial den Reino di
Señor. Ku su Alma sosegá na pas.
Direktiva di BBC Wildcats


text:
AVP cu lista balansa cu hopi profesional cu ta forma e team di rescate pa Aruba
Trahamento di lista tin su retonan y den caso di partido AVP esaki no tabata diferente segun lider di e partido, Mike Eman a declara despues di a entrega e lista di candidatonan cu cual AVP lo participa den eleccion di dia 25 di Juni proximo.
“E lista di AVP tambe tabatin su retonan caminda e logro mas grandi tabata cu AVP a logra di atrae un cantidad hopi grandi di profesionalnan, economistanan, educadonan, hendenan cu conocemento di relacionnan den Reino, profesornan, personanan cu capacidad riba tereno di finansa, tereno social y loke sigur tambe ta hopi importante, ta e tereno di labor y tereno di comercio.
Pues un lista balansa, cu profesionalnan kendenan por bay atende cu rescate di pais Aruba, pesey nos a yama e lista aki e team di rescate, e partido cu tin e tarea grandi pa tur e situacion complica cu Aruba ta bibando na e momentonan aki di pobresa, miseria, perdida di poder di compra, hopi inseguridad y incertidumbre.
Nos por a mira hopi depresion den depresion den e pais aki, Aruba ta anhela un perspectiva nobo, Aruba kier mira portanan cuminsa habri atrobe pa un desaroyo sano den e pais aki.
Aruba a sufri ultimo cuater aña na hopi medida, na falta di interes pa esunnan di menos recurso den e pais, falta di vision pa por a prospera economia di e pais, un gobierno di conflicto continuo cu tur gremio na Aruba.
Den enseñansa esaki a resalta pero den economia el a resalta cu no tabatin ningun tipo di dialogo caminda no a sinta na mes cu esunnan cu ta biba e dolornan di tur dia, sea cu ta e trahadonan cu perdida di nan poder di compra, miles di desempleado of comercio cu a perde grandemento durante di ultimo añanan, medidanan cu gobierno a introduci pero tambe despues cu a bin covid riba dje, hayando Aruba na un momento hopi vulnerabel.
No tabatin preparacion, no tabatin un economia creciente cu tabata den recession y esey ta haci cu e team di rescate cuAVP a forma di tur e profesionalnan cu nos tin riba lista, caminda si mira riba e lista caminda por mira e experencia cu tin, candidatonan cu tabata minister, kendenan sa kico ta goberna, parlamentarionan cu experiencia, kendenana dirigi hopi comisionnan di Palamento pero na mes momento por mira tambe hopi cara nobo.
Por mira caranan cu a crece den politica manera Gerlien Croes kende a crece grandemente cu bon aceptacion den pueblo, canando cumi pa entrega lista, cu mensahe pa nos hobennan cu si nos pone nos mente y curason na algo, traha cu dedicacion, nos ta cuminsa un caminda y nos lo crece y crece, manera Gerlien awe candidato number cuater riba lista di AVP, e partido mas grandi di Aruba.
Por mira un professor Ryacon do Santos de Nacimento, un persona cu ta conoci den Reino como un di e miho specialistanan den e relacion den Reino na e momentonan aki, caminda antes nos tabatin Mito Croes y awe nos tin Rycon do Santos de nacimento.
Tin tambe e personahe importante riba tereno di salubridad cu AVP a atrae den persona di Selene Kock, un professor den medicina kende a biba covid, kende a mira pashentnan sufri pa falta di vacuna, falta di informacion na tempo, caminda nan por a keda sin drenta hospital si no tabata pa falta di un maneho hopi mas coherente riba e tereno di covid.
Awe AVP tin den persona di e specialista di pulmon cu mas a para na cama di hendenan malo, kende a yuda hopi hende y kende tin e vision tambe pa nos bay recupera salubridad publico na Aruba.
Por a mira con pueblo a sufri cu e maneho di salubridad, con gobierno a dicidi di corta den servicio di dokternan, con gobierno a kita salario di dokternan y con gobierno a kita remedi, ta mas cu claro cu Aruba tin mester di hendenan su sa di salubridad publico y partido AVP a pone e hendenan aki riba su lista pa proximo eleccion,” lider di partido Mike Eman a declara.


text:
KRALENDIJK – Hóbennan ku ta studia na SGB tambe a remarká ku bañonan na skol ta shushi i ta pidi atenshon di direktiva di skol. Nan a saka potrèt i graba video i manda esaki pa Radio Live 99.9 FM. Bèrdat último dianan tin hopi bientu loke ta kousa stòf tur kaminda, sinembargo por a hasi limpi promé ku e hóbennan a regresá skol. Aparte di stòf ku blachi palu den e wc nan, tin urina ku ya tin hopi dia den e wc, sin ku a flòsh e. Esaki ta e situashon ku e muchanan a yega topa awe djaluna mainta, promé dia di skol. Nèt awor ku tin siman nan largu tur dia ta papia di higiena, ta yega topa ku e situashon aki na un skol ku mester tabata kla pa risibi alumnonan manteniendo na medidanan ku tin. Simplemente un porkeria den e bañonan di oula na SGB. Bankinan pa sinta ariba den oula di SGB tambe ta na stòf diki, pues un indikashon ku esaki tin hopi dia pará sin limpia.
Potrèt ta ilustrá parti di e situashon na e skol ariba menshoná.


text:
ORANJESTAD – Awe 16 di juni, ta celebra dia mundial di Turtuga di lama. Directie Natuur en Milieu (DNM) ta enfatisa cu e reto mas grandi cu e turtuganan di lama ta enfrenta ta e problematica di plastic. E ta un topico di sumo importancia considerando cu e ta e motibo principal di morto di e turtuga di lama. Polucion di plastic ta e menasa pa bida marino en general. Tin calcula cu si mundialmente nos continua cu e produccion y uzo excesivo di plastic, aki 30 aña lo tin mas plastic den lama cu pisca.
DNM kier pone enfasis riba 6 especie di turtuga di lama cu ta bishita nos lama den Caribe y cu 4 di nan sigur ta bin pone webo riba nos beachnan na Aruba. Ta trata di e especienan protegi pa leynan local y internacional: Caret (Eretmochelys imbricata), Cawama (Caretta caretta), Turtuga Blanco (Chelonian mydas), Drikil (Dermochelys coriacea), Kemp’s Ridley (Lepidochelys kempii) y e Olive Green turtle (Lepidochelys olivacea).
E prome cuaternan ta pone webo na nos beachnan y ta landa den e lama rond Aruba. Tur e 6 sortonan aki ta aparece riba e lista di ley di proteccion di flora y fauna local. Pero ademas di e leynan di proteccion pa e animal tambe ta importante conscientisacion di nos actonan. Esta tene nos beachnan semper limpi di desperdicio, corda hiba tur bo desperdicio bek cu bo cas y uza menos producto traha di plastic. Nos ley di prohibicion di plastic di un solo uzo, cu ta drenta na vigor 1 di juli 2020 tambe lo aporta grandemente na proteccion di nos turtuganan di lama.
Hopi di nos a yega di wak video riba e medianan social unda cu a haya un turtuga cu un pijp (straw) pega den su nanishi. Of tambe e caso na Zeewijk na unda a haya turtuganan shora den liñanan di pisca. Esaki no solamente mester a impacta nos sentimento, pero tambe mester tawata e momento cu nos hendenan mester a tuma e pasonan pa trece cambio den nos custumber, y stop cu e uzo di plastic desechabel, tambe yama plastic di un solo uzo.
Turtuganan tin un afinacion pa cuminda cu e color cora, oranje y geel. Esaki ta haci cu nan ta bira curioso y ta cuminsa investiga cuminda di e colornan ey. P’e motibo ey, nan ta core peliger ora di bay explora y topa cu plastic en bes di cuminda.
Tambe nos ta recorda un y tur cu e turtuganan ta bestianan pa aprecia y ta castigabel pa mata nan pa cualkier motibo. Tambe nan consumo ta castigabel. Pues, no ta permiti di pisca nan ni come nan. Hendenan cu ta frecuenta nos beachnan, por fabor no bay molestia e turtuganan, y mucho menos purba wanta nan pa subi riba nan of pa saca potret di un acto asina cruel.
Si wak un turtuga di lama ta subi tera of a nota cu tin rastronan di turtuga riba beach, por notifica e organisacion TurtugAruba na 592-9393. TurtugAruba ta haci e trabou di monitor di e actividadnan di e turtuganan di lama na Aruba y ta comparti e datonan cu nos di DNM y henter Aruba.


text: Diamars anochi a drenta informe di un accidente cu hende herida riba E.J. “Watty” Vos blvd yegando e rotonde di Tanki Leendert banda di Acero biniendo for di Ponton, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu un chauffeur no a regula su velocidad ni a mantene distancia a bay dal tras di e auto su dilanti. Den e accidente aki tabata tin un baby y 3 adulto herida. Na yegada di e ambulansnan nan a atende e victimanan y a transporta solamente e chauffeur causante di e accident pa hospital.


text:
Kralendijk - Debí na sirkunstansianan a posponé temporalmente e debate di djabièrnè 10 di sèptèmber ku mayornan tokante e angua kontra corona pa hóben.
Entidat Públiko Boneiru a tuma e desishon akí despues ku un parti importante di e partisipantenan a kanselá pasobra nan ta den karentena. Na e momentu akí tin 92 kaso di kontagio ku e vírùs di corona na Boneiru.
Ta prinsipalmente hóbennan a pega ku e vírùs. Den sierto kaso riba konseho di departamento di Salubridat Públiko e mayornan a bai den karentena. Salubridat Públiko tin un bon bista riba e gruponan di kontagio.
Asina ku situashon di e partisipantenan ta pèrmití esei atrobe, ta anunsiá un fecha nobo pa e debate. Via medionan di komunikashon i medionan sosial ta anunsiá e fecha nobo. Bo tin keho? Keda kas e ora ei i yama 0800 0800 pa un tèst grátis di corona.


text:
YEGADA NAN FOR DI EUROPA PA BONEIRU A SUBI KU 22%
YEGADA NAN FOR DI EUROPA PA BONEIRU A SUBI KU 22%
Tourism Corporation Bonaire kier anunsia ku yegadanan di pasaheronan bulando ku TUI i/of KLM for di e merkado Europeo a aumenta ku 22% den e prome kwartaal di e aña aki kompara ku e aña anterior. Turistanan Europeo e aumenta ku 2600 pasahero mas kompara ku aña pasa, e merkado aki ta krese un biaha mas door di e desaroyo aki.
“Nos ta sumamente kontentu ku e gran aumento di yegada nan for di Europa di e prome kwartaal di 2017. Asina ki nos ta pone un base di disponibilidat pa Boneiru komo un top destinashon internashonal pa nos turistanan manera, sambuyado nan, windsurfer nan i turistanan kuta biaha pa plaser’’, Esaki sigun Direktor di ofisina di turismo, Sr. Maurice Adriaens.
Sr. Maurice Adriaens ta agrega: “Ta di importansia pa Boneiru sigi optimalisa su desponibilidat ku konsulto di nos propio sosio nan lokal manera BIA i compañía nan den e sektor di turismo. I tambe mantene un bon koperashon ku nos sosio nan di e diferente aerolinea nan manera KLM, TUI, United i Delta. Asina ki nos por sigura mas kresementu kontinuo den 2017’.
Pa optene mas informashon por tuma kontakto ku Roger Davids na +31 (0) 23-5430704 of europe@tourismbonaire.com.


text:
Awe 16 pasahero na erpott Hato a resultá ku but habri.
Info OM:
Awe 16 pasahero na erpott Hato a resultá ku but habri. Nan a keda atende pa kolaboradornan di ofisina di Paga Bo But. Tur mesora a paga nan but pa nan por a sigi nan biahe.
Na Ofisina di Paga Bo But tambe tabata hopi druk awe ku 145 persona ku a bin paga nan but of drenta un areglo di pago.
Ministerio Publiko (OM) ta konsehá esnan ku but habri pa akudi na Ofisina riba Waaigat pa drenta un areglo of paga nan but pa evitá inkonbenensia durante kontrol di trafiko i na airopuerto Hato.
OM ta informá ku kontrolnan ta bai intensivá e proksimo dianan.


text:
UNSEBAKO tin UN DIREKTIVA NOBO
UNSEBAKO tin UN DIREKTIVA NOBO
Resientemente e sentronan di bario afiliá na Fundashon Union di Sentronan di Bario di Kòrsou “UNSEBAKO” den un reunion di Konseho di Federashon a elegí un direktiva nobo pa dirigí e organisashon pa e periodo di 2021 pa 2023. Despues di a dirigí UNSEBAKO pa 7 aña largu, presidente saliente di UNSEBAKO mr. Juny Sluis (Sentro di Bario Souax) awor a pasa e martin pa e presidente nobo ku ta sr. Oswin Cijntje (Sentro di bario Tera Kòrá). E demas miembronan di direktiva ku a keda elegí pa forma parti di e direktiva nobo di UNSEBAKO ta:
– sr. Norman Girigorie; sekretario (Sentro di Bario Souax)
– sr. Franklyn Simon; tesorero (Sentro di Bario Santa Maria)
– sra. Andreina Mutebi – Ignacio; miembro (Sentro di Bario Gibraltar)
– sr. Rudsel Marchena; miembro (Sentro di Bario Brievengat)
– sr. Dailison Cordilia; miembro (Sentro di Bario Gibraltar)
UNSEBAKO for di su lantamentu ta dunando hopi atenshon na interkambio di konosementu entre miembronan i sosten di un na otro pa asina logra un mihó funshonamentu di tur sentro afiliá.
E direktiva nobo di UNSEBAKO ta desidido pa kontinuá ku e trayekto aki i den kuadro di esaki a pidi i a haña koperashon di e direktiva diario saliente pa nan fungi komo konsehero. Ku esaki awor sr. Juny Sluis,
sr. Frank Mathilda i sra. Truus Isidora ofisialmente ta forma e Tim di Konsehero di direktiva di UNSEBAKO.
Riba e foto momentu ku ta pasa e martin pa e direktiva nobo. Di robes pa drechi sr.Rudsel Marchena, sr Juny Sluis presidente saliente di UNSEBAKO, sr. Norman Girigorie, den representashon di sr. Oswin Cijntje e presidente nobo di UNSEBAKO, sr. Franklyn Simon i sra. Andreina Mutebi – Ignacio .
No presente ta sr. Oswin Cijntje pa motibu di kebrante di salú i sr Dailison Cordilia pa motibu di kompromiso ku trabou.
Norman Girigorie , sekretario ( 563-1018)


text:
KRALENDIJK – E kompania ‘Haafkes Bouw Bonaire’ den un reakshon ta konfirmá pa notisia Live 99.9 FM ku Sr. Haafkes a wòrdu agredí pa dos trahadó awe djamars mainta. Solamente no ta trata aki di trahadó di e kompania Haafkes, sinembargo 2 trahadó di un supkontraktor di e kompania di konstrukshon.
Mas aleu Haafkes ta bisa di a kumpli debidamente ku su deber di pago. E supkontraktor ta esun ku no a kumpli ku su deber di pago na su trahadónan.
Despues di e agreshon, polis a presentá na e sitio i a bai ku dos persona warda di polis pa investigashon. Sr. Haafkes a entregá keho ofisial kontra e dos personanan aki.
Bosero di kuerpo Polisial a konfirmá ku tin 1 detenshon a kai awe mainta relashoná ku e kaso aki.


text:
Kralendijk – For di 8 di ougústùs 2021 biaheronan pa Hulanda mester mustra un prueba di corona na yegada. E pruebanan di corona ku Hulanda ta aseptá ta e kódigo QR pa e prueba di bakunashon òf un prueba di rekuperashon di papel komo prueba ku un hende tabatin covid ménos ku 6 luna pasá i a rekuperá. Por pidi e prueba di rekuperashon akína departamento di Salubridat Públiko na 0800 – 0800. Hulanda ta aseptá tambe un prueba di tèst di PCR di papel di maksimalmente 48 ora promé ku salida. Promé ku salida biaheronan por hasi tèst na un di e proveedornan komersial na Boneiru.
Awor akí habitantenan di Boneiru ku ta kompletamente bakuná mes por upload e kódigo QR di papel den e coronacheck app. Upload esaki den e coronacheck app ta posibel pa habitantenan di Boneiru ku ta kompletamente bakuná, ku un sédula tambe. Nan ta haña e instrukshon pa esaki riba papel ora nan bai buska e kódigo QR di papel na departamento di Salubridat Públiko. Pa hasi petishon pa e kódigo QR mester traha un sita via 0800 – 0900.
Habitantenan di Boneiru ku aktualmente ta na Hulanda i no tin un kódigo QR, por pidi e kódigo na GGD na Utrecht. Por hasi esaki durante ora di ofisina na number di telefòn
030 – 800 2899


text:
ORANJESTAD, Aruba – Nos lo presenta nos mes, dor cu nos ta basta nobo ainda riba mercado. E intencion ta pa introduci nos mes na un manera mas formal y splica con por yuda negoshinan chikito pa crece na Aruba”, asina Oliver Vieira di Qredits Aruba a duna di conoce.
Un di e factornan pa cual tin hopi interes ta e parti di financiamento. Pero Qredits ta ofrece otro servicionan, manera guia, E-Learn y informacion adicional via nan website.
E participacion di Qredits ta un forma pa asina laga e entrepreneursnan sa cu, si ta pa un fiansa chikito pa cuminsa cu nan negoshi chikito of mediano, cu nan por acudi libremente cerca nan.
Participantenan lo haya ricibi diferente informacion diasabra awo durante e Small Business Event unda cu algun compania lo bin cu puntonan importante pa yuda companianan chikito y mediano. E Small Business Event lo tuma luga den Renaissance Convention Center y lo cuminsa desde 9:30 di mainta y lo termina pa 1’or di merdia. E evento lo ta uno gratis pero esnan cu ta desea di participa mester inscribi via e-mail l.croes@idea-aruba.com of yamando 582-1181 ext. 439.


text:
Pa LABdeMED ta importante ku abo komo kliente tin akseso den bo archivo médiko. Aki den tin bo informashon personal i e resultadonan di bo tèstnan di laboratorio. Bo por wak e resultadonan online na un momentu ku ta mas mihó pa’bo. Asina bo no tin nodi di warda sin tin mester riba bo resultado i bo ta mihó prepará riba e kòmbersashon ku dòkter di kas òf bo speshalista.
Akseso
Komo kliente di LabdeMed bo por hasi uso di nos portal pa pashèntnan protehá. Naturalmente mester sigui algun stap promé. Aki bou bo ta lesa kon bo ta haña akseso na e serviso on line gratis akí.
Paso 1 – Mèldu na ofisina prinsipal
Mester presentá personalmente na resepshon na nos ofisina prinsipal. Pa por garantisá bo privasidat, ta nesesario pa bo legitimá bo mes ku un dokumentu di identifikashon bálido. Despues ku a yena e formulario di registrashon, por mèldu online den e portal di pashènt di LABdeMED.
Paso 2 – Registrá online
Mester registrá promé. Via di e konekshon mas abou, bo ta yega na e pantaya di akseso unda bo ta yena bo emailadrès. Denter di algun minüt bo ta risibí un mail di konfirmashon ku un konekshon pa bo aktivá bo kódigo di akseso.
Paso 3 – Aktivá bo kódigo di akseso
Via di e konekshon den e mail di konfirmashon, bo ta aktivá bo propio kódigo di akseso, ku kual bo por drenta di awor pa dilanti. Den kaso bo lubida bo kódigo di akseso, bo por pidi un kódigo di akseso nobo via di e tab “Forgot Password”.
Paso 4 – Drenta i usa portal di pashènt
Bai na pantaya di akseso via e boton di entrada riba e página akí. Ku bo emailadrès i bo kódigo di akseso bo ta haña entrada na bo archivo personal den kua tin tur bo resultadonan di laboratorio na un manera visibel.
Konsulta ku dòkter di kas òf speshalista
Nos ta konsehá seriamente pa bo repasá bo resultadonan ku bo dòkter di kas of speshalista. E tin akseso na e informashon kompletu ku ta nesesario pa kontrolá bo salú. Tèstnan ku tin resultado di impakto, na promé instansia no ta aparesé den portal di pashènt.
Base di dato protehá
Bo privasidat ta kompletamente garantisá den e área protehá di nos portal di pashènt. LABdeMED ta apliká reglanan di privasidat di Lei Protekshon Informashonal Personal i Lei General di Protekshon di Dato [Landsverordening Bescherming Persoonsgegevens (LBP) & de Algemene Verordening Gegevensbescherming (AVG).]
Pregunta
Bo tin pregunta tokante uso di e portal di pashènt of problema di akseso? Tuma kontakto ku un di nos kolaboradónan via 736 1030 òf info@labdemed.org


text:
GOBIÈRNU DI KÒRSOU A RISIBÍ E SELEKSHON DI LANDAMENTU ARTÍSTIKO ( WATERBALLET).
GOBIÈRNU DI KÒRSOU A RISIBÍ E SELEKSHON DI
LANDAMENTU ARTÍSTIKO ( WATERBALLET).
Willemstad – Gobièrnu di Kòrsou awe a risibí e seleksho di Landamentu Artístiko (Waterballet)
E motibu pa kual e grupo aki tabata di bishita serka Gobièrnu di Kòrsou ta pa nan por a haña e rekonosementu pa ku nan prestashon resien durante di e kompetensia di Union Americana de Natación (UANA) 2021 na Florida, Merka.
E resultadonan ku nan a logra ta lo siguiente:
Medaya Oro
Kategoria junior di mucha hòmber
- Sigdeon Isidora
Medaya di Bròns
Kategoria di mucha muhé 13-15 Duet
- Grace Borrebach
- Kyra van den Berg
Medaya di Bròns
Kategoria junior mix Duet
- Chelsea Frans
- Sigdeon Isidora
Kategoria junior di mucha muhé solo
- Anna Maria Figaroa.
- E la duna un bon presentashon i logra di 8 lugá solo free.
Kada atleta i e Coach nan a risibí un pin di Bandera di Kòrsou serka nos mandatarionan.
Gobièrnu di Kòrsou a felisitá e mayornan, Coach nan i e hóbennan aki ku nan logronan.


text:
INDIA
Un studiante di 12 aña den zuid di India a comete suicidio despues cu su juffrouw di skol a humiye, door cu e tawata tin un mancha di sanger di menstruacion na su paña.
Den un nota cu e mucha a laga atras e ta bisa cu e juffrouw lo a “torture”.
Aunke cu den carta laga atras, e mucha muhe no ta menciona e motibo, su mama si a confirma cu ta pa motibo cu ela susha su paña cu un mancha di sanger.
Menstruacion ta un taboo den cierto partinan di India. Hende muhe ta ser considera impuro durante cu nan tin nan menstruacion.
” Mi no ta compronde pakiko mi juffrouw mester tratami asina. Semper nan ta molestiami y torturami “. Esey tawata skirbi den su carta.
Segun su mama, diasabra ora ela haya su menstruacion y cu ela susha su paña, su juffrouw a pone para pafo di klas.
Un dia despues ela pone fin na su bida.


text:
Comunicado di Prensa DTI “RECORDATORIO”
DTI ta manda un recordatorio na tur persona cu tabata tin un afspraak den e periodo di 17 maart 2020 te cu 29 mei 2020 y cu no a ricibi un fecha nobo pa keur pa un of otro motibo pa please tuma contacto cu DTI na 5845300 of whatsapp na Tel: 5937947. Esaki ta solamente pa esnan cu tabata tin afspraak caba durante es periodo ey.
E “grace-period” ta te cu 1 juli 2020 pa esnan cu tabata tin afspraak di keur of herkeuring desde e periodo di 17 maart 2020 te cu 29 mei 2020.
Esnan cu acudi después di 1 juli 2020 lo mester paga di nobo.
Esnan cu ricibi nan datum di afspraak pa keur tin cu presenta ariba e fecha y orario duna. Lo mester drenta na e banda di voertuigkeuringshal cu ta “GATE nr. 3” pa entrega e documentonan y pa pasa y keur e vehiculo.
Pa traha afspraak nobo pa keur vehiculonan di motor mester pasa personalmente na DTI y cu e siguiente documentonan:
Seguro valido
Registratie (di SIAD)
Pa esnan di “personenvervoer” (Taxi, T-O, V-cars etc) nos ta dunando un servicio special cu cierto dia nan di siman ta special pa keur es vehiculonan aki . DTI ta pidi pa presenta na balie cu e documentonan necesario y indica cu ta un personenvervoer pa por haya un afspraak riba e dianan special.
Pa loke ta trata companianan cu ta desea di laga keur nan vehiculonan di motor esaki nan tambe por jama of whatsapp na Tel: 5937947 pa regla lo necesario pa por bin keur e vehiculonan ariba un solo dia.
Reglanan vigente pa entrada.
•Preferibel solamente 1 miembro so di famia.
•Persona nan cu sintomanan di COVID-19 of cu tin un malestar no ta ser permiti pa drenta.
•Prome cu drenta mester haci man limpi cu handsanitizer.
•Nos ta pidi pa tene e distanciamento social y para na e linea blauwnan cu tin marca den vloer y tambe para na e stickernan di “Please stand here”.
Den nomber di DTI nos ta pidi comprencion pa cu e ”Normal Nobo” y pa e tardansa di servicio cu lo por surgi pa motibo di tuma precaucion y ta spera di por conta cu e cooperación di Pueblo di Aruba.
SIGURIDAD NA PROME LUGAR!


text:
Enseñansa pa Empleo
Aruba’s Government Vocational Department
Enseñansa pa Empleo (EPE) a wordo funda na aña 1988. Despues cu Lago a cera su portanan na 1985, hopi hende a perde trabou y Gobierno di Aruba e tempo ey a busca un alternativa pa Aruba su economia na unda e industria hotelero y di turismo a forma y a crea oportunidad pa trabou. Gobierno a introduci e proyecto ‘her- en bijscholing’ pa esnan cu no tabatin trabou por a haya curso pa un ofishi nobo, entre otro den construccion y den e industria hotelero. Asina Enseñansa pa Empleo a nace y a bira e centro di enseñansa desde e tempo ey cu ta ofrece curso cu por uza den e mercado laboral. Awendia Enseñansa pa Empleo ta ofrece un variedad di curso riba diferente nivel pa crea oportunidad pa nos comunidad haya mas conocimento pa por yuda mantene nos economia.
E tarea di Enseñansa pa Empleo ta ofrece cursonan basa riba e necesidad di e mercado laboral y ta trece educacion popular riba un nivel alcansabel pa tur hende.
Curso
Enseñansa pa Empleo ta ofrece curso riba diferente tereno, e.o. cursonan di Computer, Arbeidsrecht, Bodyman Y Painting, Agricultura/ Horticultura, Papiamento, Hulandes, Ingles, Portuges, Manicure / Pedicure, Sport Massage, Klein Vaarbewijs, Baking & Pastry, F & B Cost Control, etc.
Desde aña 2019 ta posibel pa inscribi pa curso a traves di e website di Enseñansa pa Empleo:
Noticia
- EPE ta aumenta cantidad di curso (7/12/2021)
- OAA ta habri inscripcion pa 2021 (1/15/2021)
- EPE ta habri inscripcion pa 2021 (1/12/2021)
- Studiantenan di OAA a mustra aprecio na hende muhe (5/22/2017)
- OAA Beroepsonderwijs (2/22/2017)
- Estudio pa Ofishi (11/21/2016)


text:
KRALENDIJK – Komo úniko kandidato pa elekshonnan di Tweede Kamer di 15 di mart Jeroen Recourt (PvdA) ta kore kampaña na Boneiru. Kandidato pa D66 Antje Diertens tabata na Boneiru un ratu dos siman pasá, pero no a tene mas ku un enkuentro pa esnan interesá.
Recourt a drenta barionan den un estilo berdadero di kampaña pa kombersá ku hende i parti foyeto. El a skohe pa e pueblo Rincon, ku ta keda 20 kilometer for di Kralendijk. “Pasobra mi sa ku hende di Rincon no ta bini Playa dje lihé ei.”Na Kralendijk tin un town hall meeting.”
No por papia di un atmósfera di elekshon na Boneiru. Niun kaminda no tin bandera di partido ta kologá na pal’i lus manera ora di elekshon lokal, òf potrèt ku kabesantenan di lista. Den medionan di komunikashon tampoko no tin masha interes.
Deber
Recourt, èks wes di Aruba, ta haña ku ta e deber di polítikonan di Den Haag pa bini e islanan tambe. “Boneiru estatalmente ta pertenesé na Hulanda. Tweede Kamer ta trata di Boneiru Saba i Statia tambe. Si bo ke pa demokrasia kuminsá biba bo mester t’ei. Bo mester tende ta ki problema tin.”
Na Rincon e mester buska e votadónan di kas pa kas pasobra no tin kaya ku hopi hende kaminda bo por topa votadó riba kaya.
Nada den e programa di elekshon
Den e programa di elekshon di PvdA no tin kasi nada tokante e islanan, Recourt ta atmití ku un poko bergwensa. Pero e konosé e problemanan di Hulanda karibense, e ta sigurá e hendenan ku e ta papia kuné. Pobresa i ònderstant ta para riba agènda añanan largu kaba. “Mi no por subi e salarionan”e ta bisa un señora. “Nos ta keda lucha pa introdusí un mínimo pa eksistí.”
Tin tópiko aktual tambe. InselAir i e rebaho grandi riba penshunnan pa ámtenarnan. “Legumai e reglanan. Mester tin komunikashon via avion pasobra aki esei ta manera tranporte públiko. I den e asuntu di bahamentu di penshun tambe reglanan no realista ta hunga un papel. Recourt ta haña ku Den Haag su trabou pa e islanan hopi bia ta bai direkshon di Hulanda na lugá di bai e islanan..
Kombersashonnan mas largu
Segun e sondeonan Recourt komo number 23 no tin niun chèns riba lista di PvdA ku e por bolbe bèk den Tweede Kamer. E ta spera di logra pone ku hende ta bai vota. Na 2012 ni 25 porshento no a bai vota. “Si bo no bai vota no ta skuchá bo i kos lo no drecha.


text:
Simpatia y optimismo
‘Durante temponan di crisis, ta importante con ta eherce y expresa liderazgo’
Durante temponan di crisis manera nos ta enfrenta nos mes awe cu Covi19, Philippe La Reine, Senior Account Manager na Caribbean Mercantile Bank N.V. ta bisa cu e no ta kere cu e temponan cu nos ta pasa aden di nan mes ta haci cambio den e definicion di liderazgo. Sinembargo, si e ta haci un cambio den e manera con liderazgo ta wordo eherce y expresa.
Philippe ta haya cu un di e factornan di mas importante di liderazgo den e temponan cu nos ta bibando aworakinan, ta simpatia y optimismo.
Simpatia pasobra pa cada un di nos ta dificil pa compronde con lihe tur esaki a cambia nos bida, pero mas dificil ainda pa compronde ta e magnitud, e impacto cu esaki tin riba cada un di nos. Tumando un ehempel chikito y simpel kisas, Philippe ta mira su yiunan por ehempel, unda antes tur mainta den siman ta bay scol, topa nan amigonan, bay tekenles, muziekles, y diferente actividadnan cu ta tene nan bezig cu nan ta gusta haci. “Actividadnan cu nan ta orguyoso di nan ora nos t’ey pa aplaudi nan, tur esaki no ta posibel mas. E ta dificil pa compronde tin e ora e impacto cu esaki por tin hasta riba e mucha.”
Na mes momento, nos tin negoshinan cu ta cerando, hendenan cu ta perde trabao, hendenan cu ta insigur riba con lo para cu nan entrada. Tur esaki ta rekeri comprendimento y simpatia. Si bay bek na ora cu a wordo dicidi riba ceramento di frontera, y bay na dos dia despues, un Dialuna mainta, tur Senior Management di CMB a bini hunto y dicidi como prome banco pa duna un moratorio ‘across the border’, pa tres luna largo. Pasobra bo mester por compronde cu pa hende, e ta bay tuma un reset pa nan por compronde con nan ta bay restructura nan bida. Y awor, optimismo. Pa tin optimismo, aunke cu e ta dificil den e temponan aki pa eherce un concepto asina, tog Philippe ta pensa cu optimismo ta increiblemente importante. Pasobra cu similar na fe, optimismo ta pa un 99% sigur un escogencia. Phillippe: “Y si nos kies pa ta optimista riba locual cu lo bini despues cu nos gana e virus, pasobra nos lo gana e virus, y nos ta optimista y keda optimista di su mes caba ta un gran paso pa dilanti pa nos por haci e trabao mes di restructura tur cual nos a perde.”
Ta obvio si cu optimismo no ta suficiente pa recupera. Pero liderazgo den temponan fastioso manera un pandemia mundial cu nos ta experienciando na momentonan aki, tambe ta rekeri cu cada un di nos, den nos manera y den nos hogar, ta eherce liderazgo por medio di expresa humildad. Tuma responsabilidad y compromete nos mes cu lealtad na otro. Esaki no ta tempo pa bringa otro of pa cuestiona decisionnan cu a wordo tuma, unda kisas ami of abo ta pensa lo por tin un miho solucion.
Nos mag di ta critico, claro. Pero esaki ta temponan pa nos ta leal na otro, y tuma responsabilidad y haci locual cu ta den e bienestar general.
E ta un tempo pa lidernan expresa cu nos tin cu cuida otro, y percura pa hunto nos traha riba no solamente recupera, pero pa tende tur hende sano y salbo di e virus aki cu nos ta experienca awor.
Liderazgo no tin nada di haber cu con bo ta stuur hende, dirigi hende, dicidi pa hende, of con bo ta move diferente popchinan den e veld. Philippe ta reconoce cu liderazgo tin hopi mas di haber ta con bo ta maneha bo mes. Esaki ta e prome parti di liderazgo; ora bo conoce bo mes y bo realiza kico ta bo puntonan fuerte, manera tambe bo puntonan menos fuerte. Na momento cu bo sa maneha bo mes, bo ta bay un paso mas dilanti na con bo por inspira otro hende pa nan sigui den e pasonan y direccion cu abo ta bay. Tambe, pa bo tin un efecto positivo den bo comunidad y bo famia, ta un otro stap mas leu cu bo ta yega den reconoce kico realmente ta nifica liderazgo. E ta algo cu bo ta siña continuamente, na unda bo ta topa cu un hende tur dia den bo bida cu ta siña bo algo pa bo sigui amplia bo conocemento, y nunca stop di crece.
Disfruta di un tiki di Philippe su storia y perspectiva di liderazgo den ‘Philippe The Movie’ , cual a wordo filma y produci prome cu e crisis di COVID-19 a inicia.


text:
Registracion Arubalening Account
Departamento di Enseñansa Aruba (DEA) ta pidi studiantenan cu (t)a confronta problema cu registracion pa un Arubalening Account atencion pa lo siguiente.
Studiantenan cu a registra pa un Arubalening Account y cu no a ricibi un email di Arubalening (dentro di 5 dia di trabou y/of pa crea un wachtwoord), no mester registra di nobo. Ta pidi e studiantenan aki pa por fabor tuma contacto cu DEA, seccion Studiefaciliteiten na number di telefon 594 4140, prome cu dia 31 di maart 2021.
Info / Contact
Pa mas informacion relaciona cu Arubalening por busca den e alfabet menu riba nos pagina principal:
Por tuma contacto cu:
Pa mas informacion relaciona cu studiamento na Hulanda por busca den e alfabet menu riba nos pagina principal:
Por tuma contacto cu:Scroll To Top


text:
DEKLARASHON HUNTA DI KOMISARIO I GERENTE DI RDK TA PONE POSISHON NA DISPOSISHON DI AKSHONISTA
DEKLARASHON
HUNTA DI KOMISARIO I GERENTE DI RDK TA PONE POSISHON NA DISPOSISHON DI AKSHONISTA
Willemstad, 5 di òktober 2021 – Miembronan di Hunta di Komisario i Gerensha di Refineria di Kòrsou (RdK) a pone nan posishon na disposishon di Akshonista di RdK, esta Gobièrnu di Kòrsou. Hunta di Komisario i Gerensha di RdK a hasi esaki despues ku Akshonista di RdK, den un karta fechá djaweps 23 di Sèptèmber, a indiká ku Akshonista no tin konfiansa mas den Hunta di Komisario i Gerensha di RdK.
Hunta di Komisario i Gerensha pa medio di un karta fechá djaluna 27 di Sèptèmber a reakshoná riba e ponenshanan inkorekto ku ta forma e base pa e motivashon di Akshonista pa kita su konfiansa den e Hunta di Komisario i Gerensha. Den e mesun karta a informá Akshonista tambe ku tantu e dos último miembronan di Hunta di Komisario komo Gerensha di RdK ta pone nan posishon na disposishon di Akshonista. E miembronan di Hunta di Komisario i Gerensha, konsiente di nan responsabilitat, a informá Akshonista di ta dispuesto pa keda den funshon bou di sierto kondishon, pa asina duna Akshonista espasio pa apuntá miembronan di Hunta di Komisario i Gerente na nan lugá.


text:
ORANJESTAD, Aruba- Sinterklaas a laga e 100 mil florin extra di diaranson cu a pasa den e pot di majan. E premio di Lotto 5 pa majan anochi, diasabra 9 di december, ta na 750 mil florin y cu compra di bo ticketnan di Afl. 4,- bo ta den wega pa participa y gana. Pa hunga Lotto 5 ta masha facil. Scoge bo cinco numbernan entre 1 y 35 of pidi bo rebendedo pa ticket “Loco”. Tambe bo por kies pa keda den wega cu e próximo sorteonan di Lotto 5 cu Multi Draw. Bo numbernan di suerte ta keda den wega te cu 10 sorteo venidero cu Milti Draw. Pa opcion di Combo, puntra bo rebendedo pa mas informacion.
Corda cu bo por participa den e campaña di fin di aña cu Lotto 5 tambe. Unda cu bo por participa pa gana “Bashi Bonus” di 10 mil florin na comienso di 2018. Con pa participa ta masha facil, just cumpra dos (2) combinacion di number riba mesun ticket, sea di e wega Mini Mega, Mega Plus of Lotto 5. E ticketnan no-ganado ta participa pa gana e “Bashi Bonus” di Afl. 10.000,-florin. Mester scirbi bo nomber, fam, adres y number di telefon patras di cada ticket no-ganado y deposita esaki den e box obtenibel na tur punto di benta di Lotto. Campaña ta start awe, 1 di december y ta termina 31 di december, 2017. Lo saca e ganado(ra) absoluto durante sorteo di merdia pa 2:30PM, riba 8 di januari, 2018.
Lotto, e loteria di Aruba tin 8 diferente wega, Catochi, Big 4, 1-OFF, Zodiac, Wega di number di Corsou di Lotto, Lotto di dia, Lotto 5, Mini Mega cu su Mega Plus y e diferente weganan di Raspa y Gana. Cumprando Lotto bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
Prome Minister Evelyn Wever-Croes: 2021: AÑA DI RECUPERACION “Ban traha hunto cu positivismo pa un meta: Aruba”
Prome Minister Evelyn Wever-Croes:
2021: AÑA DI RECUPERACION
“Ban traha hunto cu positivismo pa un meta: Aruba”
Durante e prome Conferencia di prensa di Gobierno di Aruba pa aña 2021, Prome Minister Evelyn Wever-Croes a anuncia cu Gobierno di Aruba a decreta e aña aki, 2021, como aña di Recuperacion.
Aña 2020 tawata un aña duro a causa di e pandemia cu a dal duro no solamente Aruba pero mundo henter.
Aña 2021 ta habri cu e conmemoracion di e di 35 aña di nos Status Aparte. Danki na e determinacion y e cordialidad di nos ciudadanonan, nos a logra hopi den e 35 añanan aki na unda nos a gana e respet y admiracion di hopi pais den region. Tambe nos a sa di inspira hopi pais pa lucha pa nan autonomia. Apesar cu no ta semper tur cos a bay bon, sinembargo Aruba semper tawata tin e abilidad pa coregi tur loke cu por a bay malo, cual ta haci nos un pais respeta. Tambe, esaki ta un aña importante pa nos pais, aña di eleccion electoral na unda cu na september pueblo lo haya e oportunidad pa expresa un biaha mas y elegi su Parlamento.
Den e logo di Aña di Recuperacion cu Prome Minister a presenta, ta ilustra recuperacion pa crea mas oportunidad nobo pa cada ciudadano. Aña 2021 ta un aña di recuperacion pa nos turismo, esey ta wordo ilustra pa e avion den e logo. E maishinan ta ilustra agricultura y e recuperacion financiero cu esaki lo trece pa nos.
“Aña 2021 ta e aña di recuperacion, den tur sentido. Recuperacion economico, turismo lo mehora y nos lo concentra riba otro industrianan. Esaki lo hiba na recuperacion financiero di nos pais. E aña aki lo ta recuperacion den enseñansa pa loke nos a perde aña pasa. Recuperacion den bringa e crisis social cu mas determinacion. Recuperacion laboral cu creacion di mas cupo di trabou, y mehoracion di condicionnan di trabou. Y principalmente recuperacion riba tereno di salud. E vacuna ta mas cerca y esaki ta crea speransa, nos por mira e luz na final di e tunnel di e pandemia y e medidanan.
Pero pa nos logra e recuperacion aki, nos mester traha hunto, den union pa un meta: Aruba. Y nos mester sigui cuida nos mes y esnan cu nos ta stima. Aruba ta conta cu bo pa su recuperacion, awor mas cu nunca. Ban enfoca riba loke ta positivo y traha cu optimismo pa enfrenta e aña aki y pa e recuperacion di nos pais”, Prome Minister Evelyn Wever-Croes a enfatisa.


text:
Awe partido MEP ta cumpli 50 aña di existencia!
MEP, un partido prestigioso cu semper a traha nabienestar y felicidad di henter e pueblo Arubano
Awe 9 di februari 2021 partido MEP ta celebra su 50 aña di existencia; 50 aña di lucha y sacrificio, 50 aña na defensa di e pueblo Arubano, pero tambe 50 aña di logronan historico pa pais Aruba.
Dia 9 di februari 1971 Betico Croes dfm a funda e partidoMovimiento Electoral di Pueblo (MEP). Desde principio cabapartido MEP a pone su dilanti e ideologia social-democrata, nos structura estatal y un union di henter e pueblo Arubano, sin distincion di rasa, color, religion, status social etc. Den apenas 3 luna di tempo e partido aki a logra haya un terceraparti di e electorado Arubano, esta 7 asiento. For di e tempo ey MEP a sigui crece, tanto den voto como den cantidad di asientonan.
MEP ta wordo considera como un partido prestigioso. Un partido cu desde su fundacion a keda un partido grandi y esakidurante 50 aña largo, ya cu MEP despues di su promer salidana 1971 nunca a yega di baha bao di 7 asiento den eleccionnan di Eilandsraad y Staten di Aruba. Y den eleccionnan di Staten di Antiyas semper MEP a saca 5 di e 8 asientonan. Den henter Reino Hulandes no tin un partidopolitico cu un trayectoria asina impresionante!
MEP a conoce 3 lider
MEP ta un partido cu desde su fundacion te cu awor apenas a conoce tres lider, esta Betico Croes dfm, Nelson Oduber y nosactual lider Evelyn Wever-Croes. MEP ta un partido di cualdespues di morto di su lider a wordo bisa den un vespertinoHulandes “Betico dood, MEP dood”. Sinembargo desde 1986 partido MEP a sigui crece den un forma grandioso, estableciendo recordnan impresionante durante e eleccionnanna 2001 y 2005 cu mayorianan absoluto.
Pa yega na un trayectoria impresionante asina ta evidente cu e partido mester a haci hopi cos bon pa e comunidad aki. Y eseyMEP a haci den un forma cu no ta laga duda atras.
Durante e ultimo 50 añanan partido MEP a trahaincansablemente pa e desaroyo di Aruba, tanto riba terenoestatal, economico, social, cultural, deportivo etc. MEP comoun partido cu ideologia social democrata semper a tene nabista cu e pueblo Arubano y specialmente esnan di menosrecurso mester ta central den e desaroyo aki.
Logronan estatal
Riba e tereno estatal nos partido tabatin problemanan serio cu e sistema politico di e structura di Antiyas Hulandes ya cu Aruba tabata den minoria compara cu e isla mas grandi, estaCorsou. Despues di su promer salida exitoso na 1971 BeticoCroes, otro miembronan di partido y e militancia a pasa den temponan masha duro mes na unda nan mester a hiba un luchatenaz contra esnan cu semper a pone trampanan den camindapa nos no logra nos libertad, esta nos Status Aparte. Danki nasu carisma, perseverancia y determinacion combina cu e respaldo incondicional di su pueblo, Betico Croes y MEP a logra pone e politiconan Antiyano y Hulandes y hasta suopositornan local respeta deseo di pueblo. Pa por a yega asinaleu MEP mester a haci hopi sacrificio, drama sanger, sodor ylagrima pa realisa e anhelo di nos pueblo pa su libertad.
MEP ta e partido cu a percura pa nos simbolonan di union y libertad, esta Himno y Bandera, nos moneda, nos ortografia, nos propio Constitucion, Gobierno, Parlamento, nos propioGobernador, Banco Central etc.
Referendum y Augustus Scur
E referendum di 25 maart 1977 y e accionnan di augustus1977 tabata determinante den e lucha pa Status Aparte y ta danki na e accionnan aki Aruba a wordo scucha door di Hulanda.
Finalmente e deseo di Aruba a wordo cumpli durante e Conferencia di Mesa Rondo na Maart 1983 na unda nosderecho di autodeterminacion a ser reconoci y aproba pa nossali for di Antiyas dia 1 di januari 1986 y cu nos lo biraindependiente dia 1 di januari 1996 den un Man Comunidadcu Hulanda. E fecha di Independencia a wordo impone ribaAruba pa por a sali for di Antiyas. E tempo ey Betico Croes a bisa bon cla cu MEP lo acepta por lo pronto e condicion aki,pero cu nos lo bolbe. Y ta cu honor dia 13 di juli 1990 ex-Minister President Nelson Oduber a percura pa scrap e fechadi Independencia 1996 for di den Statuut, pero manteniendo e derecho pa bira independiente dia cu e pueblo aki den un referendum dicidi esaki den su mayoria cu aprobacion di 2/3 parti di Parlamento, cual ta un garantia solido y responsabel.
Otro logronan importante di MEP
E proyectonan cu a wordo ehecuta door di e gobiernonan di MEP durante e ultimo 50 añanan ta innumerabel. Echo ta cu ta danki na e logro di Status Aparte na 1986 cu MEP a realisa, Aruba a haya e instrumentonan economico pa por logradesaroya e pais aki. MEP ta wordo considera un partidoconstructor y realisador ya cu durante gobernacionnan di MEP un gran cantidad di proyecto a ser ehecuta: Practicamente tur e casnan social a wordo construi pa MEP, Complehonandeportivo, edificionan di gobierno, construccion y renobaciondi scolnan, institucion di tur e empresanan estatal, waf di container, Plan Sasaki, wardanan di polis, careteranan, teleshopnan, casnan di cuido, centro medico, parke di Molina di biento, e unico hotel di 5 strea Ritz Carlton etc. Tur e proyectonan aki ta visibel pa un y tur den comunidad.
Coastal, SACE y Plant NV
Un otro logro importante tabata e reapertura di e refineria cu Coastal na 1991. Tambe e firmamento di un acuerdo cu ‘SACE’, unda a trece un solucion den e problema di garantianan hotelero. E acuerdo cu Hulanda na unda 250miyon florin di Plant N.V. a pasa pa Aruba ta un logrohistorico den cual ta demostra un biaha mas cu MEP semper a goberna cu curashi, perseverancia y determinacion.
Gradicimento
Awe cu MEP ta cumpli 50 aña un gradicimento ta bay na un y tur cu a funda y guia e partido manera Betico Croes dfm, noslider honorario Nelson Oduber, nos lider actual Evelyn WeverCroes, tur cu a participa riba lista di partido den tur e 50 añanan, Conseho y Directiva di partido, lidernan di bario, presidentenan, Forza Femenino Grace, HOT, nos votadornany un y tur cu a sostene MEP durante 50 aña largo. Na esnan cu a aparece riba lista y cu a bay laga nos, un palabra di gratitudy aprecio pa tur locual nan a haci pa MEP y cu nos Creadorduna nan sosiego eterno.
MEP semper di pueblo, cu pueblo y pa pueblo. Pabien Aruba.